«Κλείδωσε» η κορυφή - Οριστικά στην Α΄ Κατηγορία Θέρμιος και Αχελώος - ΣΥΝΕΙΔΗΣΗ\nΣΥΝΕΙΔΗΣΗ › «Κλείδωσε» η κορυφή – Οριστικά στην Α΄ Κατηγορία Θέρμιος και Αχελώος\n«Κλείδωσε» η κορυφή – Οριστικά στην Α΄ Κατηγορία Θέρμιος και Αχελώος\nΣΥΝΕΙΔΗΣΗ • 04 Απρ 2017 11:02:10 EEST Αθλητικα Νεα\nΗ νίκη της Α.Ε. Μεσολογγίου επί του Παναμβρακικού Μπούκας, με 2-1 για την 29η Αγωνιστική της Α΄Κατηγορίας, ήταν το αποτέλεσμα που ουσιαστικά παγίωσε τις διαφορές στην κορυφή και όρισε την ειδική βαθμολογία των play offs, καθώς είναι πολύ δύσκολο να χάσουν βαθμούς οι τέσσερις πρώτοι την τελευταία Αγωνιστική της κανονικής περιόδου. Παράλληλα μια Αγωνιστική πριν το τέλος καθορίστηκε ποιες ομάδες θα αναγκαστούν να παίξουν στα play out κι αυτές είναι ο Απόλλων Δοκιμίου με τον Α.Ο. Χάλκειας, αφού ο Αχελώος Αγγελοκάστρου νίκησε 3-0 τον Όμηρο Νεοχωρίου και «κλείδωσε» την παραμονή, όπως και ο Ν. Θέρμιος Απόλλων παρά την ήττα με 4-0 από την Φλόγα Παλαιομάνινας.\nΡόλο στη μάχη για την παραμονή έπαιξε η ήττα του Απόλλωνα Δοκιμίου από το Ναυπακτιακό Αστέρα (4-0), καθώς κι εκείνη του Α.Ο. Χάλκειας από την Θύελλα Παραβόλας (3-0). Μάλιστα «κλείδωσε» και το πλεονέκτημα στα play out για λογαριασμό του Απόλλωνα, διότι υπερτερεί στην ισοβαθμία του Α.Ο. Χάλκειας και έχει σίγουρο τρίποντο, με τον Άρη Αιτωλικού, την τελευταία Αγωνιστική, οπότε και ο ΑΟΧ δεν έχει λόγο να «κτυπήσει» το ματς με το Ναυπακτιακό, ο οποίος απ’ τη δική του πλευρά θα χρειάζεται τη νίκη.\nΑΤΡΟΜΗΤΟΣ ΑΝΤΙΡΡΙΟΥ 2\nΙΝΑΧΟΣ ΒΑΛΤΟΥ 1\nΠαρότι δεν υπήρχε βαθμολογικό ενδιαφέρον ‘εγινε «κλειστό» ματς στο Αντίρριο, ο Ατρόμητος Αντιρρίου επιβλήθηκε 2-1 του Ιναχου Βάλτου.\nΟι φιλοξενούμενοι προηγήθηκαν με έξοχο σούτ του Αγγέλη στο 65΄, αλλά ο Κάκκος ισοφάρισε στο 86, αν και αρχικά είχε νικηθεί σε εκτέλεση πέναλτι από τον Σίμο, σκοράροντας στην επαναφορά και στο 89 ο Πέκεζ με κεφαλιά, από σέντρα του Κάκκου, πέτυχε το νικητήριο γκολ των γηπεδούχων.\nΑΤΡΟΜΗΤΟΣ (Γιάννης Πανουργιάς): Παντελίδης, Βλάχος, Παναγιωτόπουλος Ε., Πέκεζ, Πυρρής, Πετσίνης (70 Ανδρεόπουλος), Κάκκος, Ζαχαρόπουλος (80 Ταμπάκης),Ψυχογιός (91’ Παναγιωτόπουλος), Κουραχάνης, Παναγιωτόπουλος Μ.\nΙΝΑΧΟΣ (Νίκος Μπόλης): Σίμος, Χόντος,Λαμπρακόπουλος, Νικολόπουλος, Θώδης, Μπιτσικώκος, Τζαμαλής, Τσιάκαλος, Φραγκούλης, Αγγέλης, Λαγός (86 Μπορμπότσαλος).\nΑΧΕΛΩΟΣ ΑΓΓΕΛΟΚΑΣΤΡΟΥ 3\nΟ Αχελώος Αγγελοκάστρου ήθελε πάσει θυσία τη νίκη και την πήρε άνετα απέναντι στον Όμηρο Νεοχωρίου, πετυχαίνοντας και την παραμονή. Η ομάδα του Χρήστου Ζαπάντη ξεκίνησε δυναμικά κι αποφασιστικά, με αποτέλεσμα να γίνει το 1-0 στο 14΄ από εκτέλεση φάουλ του Μπακογιάννη και στο 20ο λεπτό με πλασέ του Λάμπρου Ζαλοκώστα διπλασίασαν το σκορ.\nΣτο 79΄ με σουτ του Ρουσογιάννη έγινε το 3-0 κι εδραιώθηκε η επικράτηση του Αχελώου.\nΑΧΕΛΩΟΣ (Χρήστος Ζαπάντης): Τσιλίκας, Σαγάνας Γ., Σαγάνας Μ., Τσιλιπάνος, Αλεξάκης, Μπακογιάννης, Ρουσογιάννης, Ζαλοκώστας Λ., Κουζέλης (85΄ Συσοβίτης), Φούντας Α.Κ. (85΄ Καραλής), Πελεκάνος (58΄ Μπούτιβας Α.).\nΟΜΗΡΟΣ (Κώστας Γιωτόπουλος): Καρατζογιάννης, Πανταζή, Ματσίγκας, Καλύβας Η. (23΄ Αλεξόπουλος), Κουρσάρης, Μαχμούτ (59΄ Φράγκος Α.), Παπανικολάου (74΄ Διαμαντόπουλος), Καλύβας Σ., Τσιφοπανόπουλος, Σεραφίγγος Ι., Θεοδωρίδης.\nΑΜΒΡΑΚΙΚΟΣ ΛΟΥΤΡΟΥ 1\nΜόνο το γόητρο αφορούσε η αναμέτρηση κι ο Αμβρακικός Λουτρού επικράτησε του γηπεδούχου Αμφίλοχου με 1-0, χάρη σε γκολ που πέτυχε ο Τσιλίκης στο 55ο λεπτό.\nΑΜΦΙΛΟΧΟΣ: Κατσούδας, Μπαλτζώης, Χριστοδούλου, Φράγκος, Παπανίκος, Νταρλαγιάννης Αλ. (68’ Ζαρναβέλης), Σιαφάκας, Μιμηγιάννης, Γαλαζούλας (60’ Νταρλαγιάννης Δ), Αυγέρης, Καραγιάννης.\nΑΜΒΡΑΚΙΚΟΣ: Στασινός, Νίκας, Γουρούνας, Σαλμάς, Τσιλιπάνος, Αλπέντζος, Ζοταλ (46’ Καβαλιέρης), Σπανός, Αυγέρης (70’ Διαμάντης), Φονιάς (53’ Τσιλίκης).\nΘΥΕΛΛΑ ΠΑΡΑΒΟΛΑΣ 3\nΗ Θύελλα Παραβόλας επιδίωκε την εξασφάλιση της παραμονής κι επικράτησε με 3-0 του Α.Ο. Χάλκειας, που απ’ την πλευρά του χρειάζονταν βαθμό ή βαθμούς.\nΟ Λιάρος στο 25’ με κοντινό πλασέ έδωσε το προβάδισμα στους γηπεδούχους, στο 69’ ο Κούσης έκανε το 2-0 κι ο Λευτέρης Σταμάτης στο 88’ διαμόρφωσε το 3-0, αφήνοντας τους φιλοξενούμενους στην ανασφάλεια των play out.\nΘΥΕΛΛΑ (Ανδρέας Κονδύλης): Μπαλάφας, Τσιμπούκας, Μπλέτσας, Ρόκκος, Ταμπάκης, Κόκκαλης, Ρεπανίδας (82’ Κονδύλης), Ράπτης, Σταμάτης Ελ., Λιάρος (72’ Ζώγας), Κούσης (88’ Ντζάλας).\nΑ.Ο. Χ. (Ανδρέας Καλαβριζιώτης): Γκιάτα, Καλαβριζιώτης, Διαμαντόπουλος, Μπίμπας, Δαδάνης, Κυρίτσης, Ψυχογιός (65’ Τζούρτζα), Κάκκος (72’ Βαλής), Ευθυμιόπουλος, Γιαβρούτας, Αλμπάνης.\nΑΕ ΜΕΣΟΛΟΓΓΙΟΥ 2\nΠΑΝΑΜΒΡΑΚΙΚΟΣ ΜΠΟΥΚΑΣ 1\nΗ ΑΕ Μεσολογγίου πέτυχε την τρίτη νίκη της, στην σεζόν (η μία στο Κύπελλο), επί του Παναμβρακικού Μπούκας και του στέρησε την δυνατότητα να πάρει μεγαλύτερη διαφορά στην βαθμολογία των μπαράζ. Το 1-0 για την ΑΕΜ έγινε στο 43ο λεπτό με ένα εκπληκτικό γκολ του Βαγγέλη Βασιλάρη μετά την σέντρα του Τραγουλιά κι ο Αποστόλης Τσιούνης στο 64΄σε τετ τα τετ ισοφάρισε.\nΣτο 73΄από σέντρα του Κράνη ο Μιχαλόπουλος με κεφαλιά σημείωσε το 2-1, χωρίς ο Αποστόλης Τσιούνης να ισοφαρίσει εκ νέου στις καθυστερήσεις που στάθηκε άτυχος όταν η μπάλα εξοστρακίστηκε στο κάθετο δοκάρι.\nΠΑΝΑΜΒΡΑΚΙΚΟΣ (Βασίλης Ξανθόπουλος): Φωτόπουλος, Βασιλάρης (84΄ Καβαλλάρης Κ.), Μακρής, Κοκώνης Ε., Κάκκος, Σαμψώνας (78΄ Δράκος), Τσιούνης Α., Λαγοπάτης, Τζουλιάνο Μούτσα, Καβαλλάρης, Κοκώνης Σ. (59΄ Τσιούνης Π.).\nΝΑΥΠΑΚΤΙΑΚΟΣ ΑΣΤΕΡΑΣ 4\nΟ Ναυπακτιακός Αστέρας συνέτριψε 4-0 τον Απόλλωνα Δοκιμίου και δεν του άφησε περιθώριο να «ονειρεύεται» παραμονή χωρίς μπαράζ.\nΟ Θεοχάρης στο 20΄άνοιξε το σκορ, ο Λαγός στο 34’ διαμόρφωσε το 2-0 κι ακολούθησαν γκολ από τους ίδιους παίκτες, στο 46’ του Θεοχάρη και στο 83΄του Λαγού.\nΝΑΥΠΑΚΤΙΑΚΟΣ (Ανδρέας Ζήκος): Δουλιώτης, Καζανάς, Καραγιάννης, Δημόπουλος, Μπαλαμπάνης, Καλαβρουζιώτης Α., Λαγός, Θεοχάρης, Δημητρακόπουλος (63’ Δερβίσης), Μήτρου (69’ Παπαποστόλου), Καλαβρουζιώτης Θ, (56’ Ανδριτσόπουλος)\nΑΠΟΛΛΩΝ (Θόδωρος Λαυράνος): Ανδριόπουλος, Τσακανίκας Ι., Μανουσάκης (60’ Χονδρογιάννης, Κοκώνης Ευθ., Καρτσακλής, Καμμένος (49’ Κορομηλάς Χρ.), Αθανασίου Ν., Κοτρότσος (69’ Λύρος), Τσακανίκας Ν.\nΦΛΟΓΑ ΠΑΛΑΙΟΜΑΝΙΝΑΣ 4\nΝ.ΘΕΡΜΙΟΣ ΑΠΟΛΟΛΩΝ 0\nΠρώτη νίκη του νέου προπονητή, Γιώργου Γιάκου, με την Φλόγα κόντρα μάλιστα στην πρώην ομάδα του, τον Θέρμιο, ο οποίος έμεινε και μαθηματικά στην Κατηγορία. Οι γηπεδούχοι προηγήθηκαν στο 7ο λεπτό με εκτέλεση φάουλ του Νάκου, στο 54΄ ο ίδιος με πλασέ έκανε το 2 – 0 και χατ – τρικ στο 58΄ με εκτέλεση πέναλτι, που κέρδισε ο Ξευγένης.\nΟ Πιστιόλης στο 80΄ διαμόρφωσε το 4 – 0, με πλασέ.\nΦΛΟΓΑ (Γιώργος Γιάκος): Κατερινόπουλος, Νταλαπέρας, Παναγιωτόπουλος Π., Ψηφής, Λίτσος, Καντάνης, Κακούρης, Ντζιμάνης (66΄ Στριμμένος), Ξευγένης (69΄ Νούλας Σ.), Νάκος (76΄ Πιστιόλης), Σαμψώνας.\nΘΕΡΜΙΟΣ (Θανάσης Πρεβέντζας): Κούντρας, Γρηγοράκης, Μαραγιάννης (81΄ Παππάς), Κόκκοτος, Προβίδας, Νικολόπουλος (71΄ Μπέσσας), Φάτσαλης (76΄ Ντζελέπης), Καλοκαίρης Ν.Α., Καρβελάς, Μπαρδάκης, Στεργίου.


Σε σημαντικά ερωτήματα για την οικονομία, τις επιχειρήσεις και τους εργαζομένους απάντησε ο Άδωνις Γεωργιάδης μιλώντας στον ΑΝΤ1, αποκαλύπτοντας πως εντός της εβδομάδας θα γίνουν οι σχετικές ανακοινώσεις για το νέο, μεγάλο όπως χαρακτηριστικά είπε, ΕΣΠΑ για τον Τουρισμό.\nΓια την ενίσχυση των γυμναστηρίων και των παιδότοπων είπε ότι θα είναι μέχρι το ποσό των 18.000 ευρώ με μια διαδικασία που χρειάζεται την κατάθεση μόνο τριών δικαιολογητικών κι όπως συμπλήρωσε η εκταμίευση των χρημάτων θα γίνει περίπου σε 1 μήνα.\n«Θα συνεχιστεί η επιδότηση των επιχειρήσεων που άνοιξαν τον Μάιο, ενώ γι’ αυτές που άνοιξαν τον Απρίλιο θα μειωθεί το ποσό. Θα βγει σχετική ανακοίνωση από το υπουργείο», τόνισε χαρακτηριστικά.\nΟ κ. Γεωργιάδης αποκάλυψε επίσης πως μέσα στην εβδομάδα θα γίνουν οι ανακοινώσεις για το νέο, μεγάλο όπως χαρακτηριστικά είπε, ΕΣΠΑ για τον τουρισμό.\nΣε ό,τι αφορά τις σχολές χορού που «έχουν πάθει μεγάλη ζημιά» θα επαναλειτουργήσουν από τις 15 Ιουνίου, θα υπάρξει και για αυτές πρόγραμμα χρηματοδότησης που θα ανακοινωθεί σύντομα.\nΓια τα φροντιστήρια είπε: «Τα βάλαμε προς συζήτηση την περασμένη εβδομάδα. Μας είπαν ότι θα το συζητήσει αυτή την εβδομάδα».\nΓια τη μουσική στα καταστήματα εστίασης και τον όριο των προσκεκλημένων σε δεξιώσεις, τόνισε: «Ανοίγουν από σήμερα τα κέντρα για γάμους με 100 άτομα. Θα το συζητήσουμε ξανά αυτή την εβδομάδα».\nΤέλος, για τα καταστήματα που δεν λειτουργούν γιατί δεν έχουν εξωτερικούς χώρους, όπως είναι καταστήματα εστίασης και ίντερνετ καφέ, ο κ. Γεωργιάδης είπε ότι αυτά θα ανοίξουν όταν ο εμβολιασμός θα ξεπεράσει το 50% του πληθυσμού, ενώ το ίδιο θα γίνει και με τις εμποροπανηγύρεις.\nΤσίπρας για μαφιόζικες εκτελέσεις: Το νόμος και τάξη του Μητσοτάκη έγινε ανομία και τάξη της μαφίας Στο Μαξίμου ο Τσαβούσογλου: Συνάντηση με τον Κυριάκο Μητσοτάκη


Havaianas vs. Fortnite: Η συνεργασία που θα αγαπήσει κάθε gamer | LiFO\nHavaianas vs. Fortnite: Η συνεργασία που θα αγαπήσει κάθε gamer\nThe LiFO team 7.5.2021 | 16:40\n7.5.2021 | 16:40\nΣάο Πάολο, Μάρτιος 2020 - Η Havaianas παρουσιάζει μια άνευ προηγουμένου συλλογή για όλους τους gamers του Fortnite, καθώς και το αποκλειστικό νησί Havaianas Summer Island στον χάρτη του Fortnite.\nΤο νησί: Havaianas Summer Island\nΘέλοντας να προσφέρει ακόμα πιο συναρπαστικές εμπειρίες στο κοινό της, η Havaianas δημιούργησε το δικό της χάρτη μέσα στο Fortnite: Το Havaianas Summer Island, σχεδιασμένο από την Agência Cheil. Ο χάρτης, στον οποίο έχουν πρόσβαση gamers από όλο τον κόσμο, σχεδιάστηκε από τον Alan ‘Shinohara’ Garcia και τον Mateus ‘Derponce’ Yoshitani, οι οποίοι φημίζονται για τις εμβληματικές παραγωγές τους, αλλά και τις έξυπνες κινήσεις τους στο παιχνίδι.\n«Η Havaianas, χρησιμοποιώντας την δημιουργικότητα της, κατάφερε να ενταχθεί στον κόσμο του Fortnite, πηγαίνοντας τη φαντασία των θαυμαστών του σε άλλο επίπεδο και δημιουργώντας μια συναρπαστική εμπειρία για τους gamers σε όλο τον κόσμο. Όλα ξεκίνησαν με την ιδέα της δημιουργίας ενός γιγαντιαίου νησιού στο σχήμα μιας σαγιονάρας Havaianas, το οποίο θα διαχωριζόταν σε τρία διαφορετικά σενάρια, έτσι ώστε το κάθε ένα να αντικατοπτρίζει τα χαρακτηριστικά των χωρών στις οποίες θα κυκλοφορούσε η συλλογή. Δεδομένου ότι το έργο ήταν τεράστιο, είχαμε την πολύτιμη βοήθεια της Mayara "Mei" Miranda και του Victor Santana, οι οποίοι βοήθησαν κυρίως στη διακόσμηση του χάρτη. Φτάσαμε στο μ’εγιστο δυνατό όριο στο Creative Mode, για να προσφέρουμε την καλύτερη εμπειρία “Object Hunt” που είχαν δει μέχρι τώρα οι παίκτες του Fortnite», αναφέρει ο Alan Shinohara.\nΩς παγκόσμια πρωτοβουλία, η ανακοίνωση της συνεργασίας με το Fortnite για τη δημιουργία του Havaianas Summer Island έγινε ταυτόχρονα σε πολλές χώρες, όπως: Ηνωμένες Πολιτείες της Αμερικής, Αυστραλία, Πορτογαλία, Γερμανία και φυσικά στη Βραζιλία. «Θέλαμε να προσφέρουμε μια μοναδική και διαφοροποιημένη εμπειρία στον κόσμο του Fortnite και το να συμμετέχουμε στο παιχνίδι προσφέροντας νέες εμπειρίες στο κυνήγι θησαυρού και προσθέτοντας λίγο από το DNA της Havaianas, ήταν μια έξυπνη κίνηση. Τόσο οι επαγγελματίες gamers, όσο και οι θαυμαστές του Fortnite, ήδη χρησιμοποιούν Havaianas στην καθημερινή τους ζωή. Τώρα όμως μας δίνεται η ευκαιρία να μπούμε στον κόσμο τους και να\nσυμμετέχουμε ενεργά στις συναρπαστικές προκλήσεις που τους προσφέρει το Fortnite – επιφυλάσσοντας μερικές εκπλήξεις που μόνο οι gamers θα καταλάβουν κατά τη διάρκεια του παιχνιδιού», εξηγεί η Fefa Romano, CMO της Alpargatas.\nΗ νέα συλλογή Havaianas vs. Fortnite περιλαμβάνει τρία εντυπωσιακά σχέδια με στοιχεία του παιχνιδιού και ευφάνταστα γραφικά. Είναι διαθέσιμη από 35/36 έως 45/46, ώστε να εξυπηρετήσει όλα τα γούστα και τα μεγέθη.\nΤα σχέδια της συλλογής φέρουν τα πιο εμβληματικά στοιχεία του παιχνιδιού, όπως είναι το Unicorn Llama Pickaxe, το οποίο έχει μετατραπεί ακόμη και σε πραγματικό παιχνίδι και είναι ένα από τα πιο δημοφιλή χαρακτηριστικά του Fortnite. Επίσης, σε ένα από τα σχέδια αποτυπώνεται το Battle Bus, το λεωφορείο που χρησιμοποιεί κάθε παίκτης στην αρχή του αγώνα και το οποίο τον οδηγήσει στην αρένα του Fortnite.\nΤο βιομηχανία των διαδυκτιακών παιχνιδιών είναι η δεύτερη μεγαλύτερη βιομηχανία παγκοσμίως στον τομέα της ψυχαγωγίας. Η Havaianas αποτελεί ένα brand που εδώ και αρκετό καιρό επικοινωνεί με αυτό το κοινό, μέσω άλλων συνεργασιών όπως το Naruto, το Mario Bros, το Minecraft και το Star Wars. Πιστεύουμε ότι, όπως ακριβώς συνέβη με εκείνες, έτσι και η Havaianas vs. Fortnite συνεργασία αναμένεται να αποτελέσει άλλη μια μεγάλη επιτυχία», καταλήγει η Fefa.\nΜε τη στρατηγική επικοινωνίας να έχει δημιουργηθεί από την Cheil Gaming, καθώς οι επιχειρηματικές δραστηριότητες της Cheil Brasil είναι αφιερωμένες στο κλάδο του gaming, η παγκόσμια καμπάνια της συλλογής Havaianas vs. Fortnite στοχεύει στην ενίσχυση της σύνδεσης του brand με το gamer κοινό με ένα φυσικό τρόπο και για τις δύο πλευρές. «Αναρωτηθήκαμε πως να συνδυάσουμε ένα διασκεδαστικό brand εξωτερικού χώρου, με μια αγορά που λειτουργεί με κώδικες, εφαρμόζεται σε εσωτερικό χώρο και χαρακτηρίζεται από ανταγωνιστικότητα. Η απάντηση σε αυτό ήταν να αναδείξουμε αυτές ακριβώς τις διαφορές που έχουν μεταξύ οι δύο κόσμοι κατά τη διάρκεια του παιχνιδιού, βρίσκοντας κοινά σημεία αναφοράς», εξηγεί ο Ντάγκλας Σάντος, επικεφαλής του Cheil Gaming.\nΗ έμπνευση της ιδέας ήρθε από το γεγονός ότι τα πόδια των gamers είναι το μοναδικό μέρος του σώματός τους που παραμένει χαλαρό κατά τη διάρκεια του παιχνιδιού, οπότε κάτι τόσο άνετο όσο ένα ζευγάρι Havaianas, είναι το απαραίτητο gaming accessory.\nΗ συλλογή Havaianas vs.Fortnite είναι διαθέσιμη στο havaianas-store.com, τα καταστήματα Havaianas, καθώς και επιλεγμένα καταστήματα σε όλη την Ελλάδα.


ΗΜΕΡΑ ΜΝΗΜΗΣ | sostegr\nΠαγκόσμια Ημέρα Μνήμης: Κυριακή 19 Νοεμβρίου 13.00 στο Σύνταγμα.\nΜε κρουστά και πνευστά να γκρεμίσουμε τα τείχη της σιωπής!\nΗδη έχουν προγραμματιστεί εκδηλώσεις σε Αθήνα, Θεσσαλονίκη, Ρόδο.\nΑναλυτικα σε επόμενη ανάρτηση μας.\n– για να μη γίνει ο παραλογισμός των τροχαίων θανάτων συνήθειά μας…\n– για να αποσυνδέσουμε την “τύχη” από το δικαίωμά μας στην ασφαλή κυκλοφορία…\n– για να σπάσουμε τη σιωπή μας και να συνεχίσουμε να θυμόμαστε. Μόνοι, αλλά και μαζί.\nΓιά δεύτερη συνεχή χρονιά ποδηλατικές ομάδες σε διάφορες πόλεις της χώρας οργανλωνουν «Μαύρες Ποδηλατοπορείες» στη Μνήμη αυτων που χάθηκαν στην Άσφαλτο, ποδηλατών και όχι μόνο.\nPosted by sostegr in Ημέρα Μνήμης, Uncategorized\nΕυχαριστούμε τον Πολιτιστικό Οργανισμό του Δήμου Ρόδου, το Σύλλογο Αιμοδοτών, τους μικρούς μαθητές του Κολλεγίου Ρόδου, τη ΛΕΣΧΗ HARLEY DAVIDSON RODOU » ROAD KNIGHTS MCC RHODES »\nΟφείλουμε να κάνουμε τους δρόμους ασφαλείς. Το χρωστάμε στους ανθρώπους που ξεψύχησαν στην άσφαλτο».\nΠαγκόσμια Ημέρα Μνήμης Θυμάτων Τροχαίων 2012 – Αθήνα (βίντεο)


αριστερη αντεπιθεση: Eνα όραμα ..\nΚαι στο στοχαστικό άρθρο του “Η Ανώνυμη Ιστορία” (“Το Βήμα” 18/1/1967) για το κλίμα της ίδιας εποχής, με αφορμή την έκδοση του δεύτερου τόμου των Απάντων του Κ. Καρυωτάκη:\n”Εμείς ζούσαμε ενδόμυχα, βουβά, την κοσμοθεωρία που είχε γεννηθεί στο ίδιο μαζί μας λίκνο. ... Οι μακριές θεωρίες της προσφυγιάς περνούσαν κάθε μέρα αργά, πένθιμα, έξω από τα θολά τζάμια των καφενείων όπου ξαγρυπνούσαμε σ' ατελείωτες συζητήσεις, πασχίζοντας να βρούμε έναν προσανατολισμό στον κόσμο, ένα έρμα στη ζωή. ... Αναθυμάμαι όχι μόνο τους ποιητές μας. Αναθυμάμαι τους στρατευμένους στην κοινωνική επανάσταση: Ήταν θεωρητικά αισιόδοξοι, ψυχικά όμως, δίχως να το ξέρουν, απεγνωσμένοι της αισιοδοξίας. Δε δίνεις τη ζωή σου, τα νιάτα σου, την υγειά σου, όταν όλα τα βλέπεις ωραία. Χρειάζεται μια τραγική προδιάθεση για να γίνεις παρανάλωμα ενός ονείρου. Και το τραγικό πνεύμα μπορεί να είναι λυτρωμένο, δεν είναι όμως ποτέ μακάριο.\nΜακάριοι ήταν αυτοί που ήρθαν εκεί στα 1930 ν' αντικρούσουν, να διασύρουν με την εύκολη κριτική τους, τη δική μας αρητόρευτη κοσμοθεωρία. Έρχονταν πίσω με τα καράβια του εξωτερικού, στιλβωμένοι, ατσαλάκωτοι και ήταν μεγαλοαστοί: Δεν είχαν ποτέ τους αντικρίσει κανένα βιοτικό πρόβλημα. Είχαν φιλοδοξίες, αξιώσεις, χωρίς να έχουν θητεία. Μας κατηγόρησαν για επαρχιακή μεμψιμοιρία και πεισιθάνατη κατήφεια, επειδή ήταν ανύποπτοι κι επειδή όλα τους έταζαν πως θα περάσουν τη ζωή τους αβρόχοις ποσί. Θυμάμαι την αγανάκτησή μας. Έφερναν μιαν αισιοδοξία διατεταγμένη, μιαν ιδεολογία ανέξοδη, έναν εθνικισμό γεμάτον με τουριστική γραφικότητα. Σ' εμάς, που ξενυχτούσαμε χρόνια πριν στους δρόμους με στίχους του Καρυωτάκη στα χείλη μας, η εμφάνιση αυτή έκανε εντύπωση βλάσφημη. Αλλά την ιστορία τη γράφουν οι νικητές, και νικητές είναι οι επιζώντες. Ποιος είχε περισσότερες πιθανότητες να επιζήσει: οι ταλαιπωρημένοι ή οι ανέπαφοι;”\nΣκέψεις γραμμένες για μια άλλη περίσταση, σε μια πολύ διαφορετική εποχή, μας θυμίζουν όμως τα υλικά που συσσωρεύτηκαν βασανιστικά για να χτιστεί ένα μεγάλο όραμα. Όχι πολλά χρόνια αργότερα, οι “ταλαιπωρημένοι” έβλεπαν το πνεύμα τους να ανθίζει στα βουνά και τις πόλεις της Ελλάδας, εκεί που τα εργατόπαιδα και τα αγροτόπαιδα, οι πρόσφυγες, οι φοιτητές, οι μαθητές τραγουδούσαν “Θέλουμε λεύτερη εμείς πατρίδα και πανανθρώπινη τη λευτεριά” και πολεμούσαν. Ήταν το νέο όραμα που τροφοδότησε, παρά τις συντριπτικές ήττες και τα βάσανα, μια κοινωνική διάθεση χειραφέτησης ισχυρή ακόμη και μέχρι τη δεκαετία του 1980, με σύμβολό του την εμβληματική μορφή του Άρη, όνειρο κάθε καταπιεσμένου και εφιάλτη μιας δωσιλογικής και μαυραγορίτικης αστικής τάξης που κρεμόταν από τα παντελόνια των ξένων προστατών της.\nΉταν ένα όραμα που δημιούργησε μέσα σε μια εποχή πολέμου, φτώχειας, ξένης εισβολής μεγάλες τομές στη δημοκρατία, την καλλιτεχνική δημιουργία και την επιστήμη, μια εποχή που τράβηξε στον αστερισμό της τα πιο λαμπρά μυαλά, που δεν σταμάτησαν να παράγουν ακόμη και μπροστά στο εκτελεστικό απόσπασμα. [Τι αντίθεση με την πλειοψηφία των σημερινών διανοουμένων!]\nΓια να χαθεί, εκτός από ορισμένες πολιτικές εστίες της κομμουνιστικής παράδοσης, μέσα στον καταναλωτισμό, τον κυνισμό, τον ατομισμό της σημιτικής "ισχυρής Ελλάδας", τη μονοκρατορία του καπιταλισμού διεθνώς και την αποτυχία της πρώτης απόπειρας χειραφέτησης από τον καπιταλισμό. Αφήνοντας ένα τεράστιο κενό και μια αίσθηση κοινωνικού αποπροσανατολισμού.\nΠαρά την ιδεολογική νίκη της και την ισχυρή οικονομική της θέση απέναντι στους εργαζόμενους, η ελληνική αστική τάξη, ύστερα από μια κτηνώδη διετή πολιτική, κάτω από ένα δυναμικό κίνημα και μια εκλογική καταδίκη των βασικών πολιτικών της εκπροσώπων, στέκει τώρα απονομιμοποιημένη, ίσως η μόνη στην Ευρώπη. Η κατάπτωση, όμως, που φέρνει η συνεχιζόμενη κρίση και το βιοτικό αδιέξοδο πολυπληθών στρωμάτων που στηρίχτηκαν στο σύστημά της δημιουργεί μια νέα κατάσταση στην οποία ξυπνούν άγρια αντανακλαστικά. Πατώντας πάνω σ' αυτόν τον αγριανθρωπισμό, του ο θάνατός σου η ζωή μου, και στην κατάρρευση των δημόσιων υπηρεσιών αρχίζει να ασκεί αυξανόμενη έλξη σε στρώματα συντηρητικά ο φασισμός.\nΜια ανόητη, υποτίθεται αριστερή, ρητορική που θαυμάζει και υιοθετεί πολλές φορές αβασάνιστα την ουδόλως αυθόρμητη απόρριψη του "σάπιου συστήματος", χωρίς προοδευτικό οικονομικό και πολιτικό πρόσημο, πρέπει να αναλογιστεί επίσης τις διόδους που αφήνει ανοικτές.\nΟ φασισμός δεν αντιμετωπίζεται με ευχολόγια περί μη βίας, παρά μόνο όταν αίρονται οι κοινωνικές και πολιτικές αιτίες του. Που σημαίνει δημιουργία οικονομικών διεξόδων στα μικρομεσαία στρώματα που καταστρέφονται και στους ανέργους και ενσωμάτωσή τους στα προοδευτικά κινήματα μέσω της εμπιστοσύνης και της προοπτικής μιας καλύτερης ζωής.\nΤι οράματα έχουν να προσφέρουν οι “ανέπαφοι” της κοινωνίας σ' αυτή την κατάσταση; Τα πολιτικά τους κουρέλια προβάλλουν έναν ιδιοτελή και διάτρητο ευρωπαϊσμό, μιας “Ευρώπης/Ε.Ε.” που δεν είναι η Ευρώπη του Διαφωτισμού, των δημοκρατικών κατακτήσεων, των πνευματικών επιτευγμάτων, του αντιφασισμού, αλλά μια σκοτεινή ήπειρος. Αυτή η Ευρώπη στραγγαλίστηκε σιγά σιγά μέσα στην ψευδοδημοκρατία, στην με ημερομηνία λήξης ευημερία ενός ψυχροπολεμικού κατασκευάσματος όπως η Ευρωπαϊκή Ένωση, μιας ένωσης του κεφαλαίου που ντύθηκε καλή νεράιδα όσο υπήρχε το αντίπαλο δέος. Και τώρα οδηγείται ίσως προς το ευρωπαϊκό υπερκράτος, εκμεταλλευτικό, αυταρχικό, ξενοφοβικό, πολεμοκάπηλο.\nΚάποιοι άλλοι, αριστεροί αυτοί, καλούν να “σώσουμε την Ευρωπαϊκή Ένωση από τον εαυτό της”. Αλήθεια, πιστεύουν ότι μπορούν να εμπνεύσουν τις σημερινές γενιές και να δώσουν τη ζωή τους, το πάθος τους για τα γερμανικά πλεονάσματα, τις ισπανικές τράπεζες, το γαλλικό στρατιωτικο-βιομηχανικό σύμπλεγμα ή τη μαφιόζικη ιταλική αστική τάξη; Αλήθεια πιστεύουν ότι η “σωτηρία της κλυδωνιζόμενης Ευρωζώνης” μπορεί να αποτελεί όραμα ή διέξοδο;\n“ Νικητές είναι οι επιζώντες. Ποιος είχε περισσότερες πιθανότητες να επιζήσει: οι ταλαιπωρημένοι ή οι ανέπαφοι;” ρωτάει ο Τερζάκης με έναν θλιμμένο ρεαλισμό.\nΠρέπει να δοθεί η μάχη της επιβίωσης σήμερα. Της χώρας και των εργαζόμενων. Όμως όχι ως δουλοπάροικων μιας παρακμάζουσας επαρχίας του ευρωπαϊκού ιμπέριουμ, με τοποτηρητές που γεμίζουν τα σεντούκια τους σαν μεσίτες της δημόσιας περιουσίας ή φύλακες των ειδικών οικονομικών ζωνών. Μιας χώρας εξαρτημένης από τον ομφάλιο λώρο των δανείων, πάντα στην κόψη του ξυραφιού για τη “δόση”, πιασμένης στο αγκίστρι του χρέους, εκβιαζόμενης και λοιδορούμενης. Όχι να εξαργυρωθούν τα βάσανα και οι αγώνες αυτών των χρόνων σε μειωμένες προσδοκίες, κουτσουρεμένες ελπίδες, στον κατώτατο κοινό παρονομαστή των Μέρκελ, Ολάντ και των τραπεζιτών.\nΠραγματική ελευθερία σημαίνει να οδηγεί ο λαός τα βήματά του, να θέτει τους στόχους του ανάλογα με τα δικά του συμφέροντα, χωρίς να ποδηγετείται, να συγκρούεται συντεταγμένα με τους αντιπάλους του, έχοντας επίγνωση της κατάστασης της χώρας και του τι οφείλει να κάνει για τη δική του ζωή. Ένα από τα όπλα των κοινωνικών αντιπάλων των εργαζόμενων είναι να τους εμβάλλουν την ιδέα ότι είναι μειράκια που άλλοι τους ορίζουν τις "κόκκινες γραμμές", τις οποίες δεν πρέπει να διαβαίνουν γιατί θα πάθουν κάτι κακό.\nΌπως στη δεκαετία του 1940, ο κόσμος πίστεψε και αγωνίστηκε για “ελεύθερη πατρίδα και πανανθρώπινη λευτεριά”, εμπνέοντας πολλές μεταγενέστερες γενιές, έτσι και σήμερα χρειάζεται να πιστέψει ξανά η εργαζόμενη πλειοψηφία σε ένα όραμα απελευθερωτικό, να μην αρκεστεί σ' ένα ψευτομπάλωμα της ζωής της, να μη συμβιβαστεί με την κοινωνική αποσύνθεση-- βούτυρο στο ψωμί του φασισμού και σε όσους θα τον χρησιμοποιήσουν-- να οργανωθεί, να πάρει την ευθύνη για την κοινωνική κατάσταση. Οι μεγάλες ιδέες της κοινωνικής χειραφέτησης και της ανθρώπινης απελευθέρωσης είναι πυξίδα σ' αυτή την πορεία.\nΓια την αυτοαντίληψη της εργαζόμενης πλειοψηφίας ως συλλογικής και ως ατομικής οντότητας, ορίζουν την αυθυπαρξία της και τον ανεξάρτητο πολιτικό της ρόλο, σε καιρούς κρίσης κάτι απαραίτητο ακόμη και για την απλή επιβίωση, για την αλληλεγγύη, για να μη γίνει ο ένας για τον άλλο λύκος. Δεν μπορεί να αφήνεται να βλέπει τον εαυτό της ως άβουλο εξάρτημα σε ένα τερατώδες σύστημα που καταστρέφει ολόκληρους πληθυσμούς για τα κέρδη, αλλά ούτε και ως διορθωτή των “κακών” του πλευρών. Να δέχεται αναγκαιότητες που δεν προέρχονται από τις δικές της ανάγκες και οράματα. Δεν μπορεί να μην αναγνωρίζει στον εαυτό της τους δημιουργούς της ιστορίας. Να πέφτει θύμα ενός χυδαίου πραγματισμού του βλέπω ό,τι είναι μπροστά μου, ούτε το πριν ούτε το μετά. Να συρρικνώνει τη ζωή της στα μέτρα των ισχυρών του χρήματος. Να αρκείται έτσι πάντα στο μικρότερο κακό.\nΠρέπει να σπάσει ο φαύλος κύκλος “κατακτώ κάτι λίγο τώρα-το χάνω-και ξανά απ' την αρχή”, από την ίδια θέση του ανήμπορου!


«Friends»: 25 χρόνια από την πρεμιέρα της σειράς, τι δεν άρεσε στους δημιουργούς (pics & vids) - Trelokouneli.gr\nΔευτέρα 25 Μαΐου 2020 - 4:34\n- 21 Σεπτεμβρίου 2019 21 Σεπτεμβρίου 2019 0\nΗ σειρά «Friends» (Φιλαράκια) αγαπήθηκε όσο λίγες από τους τηλεθεατές σε όλο τον κόσμο. Η Ρέιτσελ (Jennifer Aniston), ο Ρος (David Schwimmer), ο Τζόι (Matt LeBlanc), ο Τσάντλερ (Μatthew Perry), η Μόνικα (Courteney Cox) και η Φοίβη (Lisa Kudrow) ήταν η αγαπημένη παρέα όλων.\nΠοιος μπορεί να ξεχάσει τον έρωτα του Ρος με την Ρέιτσελ, τον Τζόι που δεν μοιραζόταν ποτέ το φαγητό του, τον κολλητό του, τον Τσάντλερ, που μαζί έκαναν όλες τις καφρίλες, την Μόνικα με την εκπληκτική μαγειρική της και την εμμονή της με την τάξη και την καθαριότητα αλλά και την «χαλαρή» Φοίβη.\nΠλέον συμπληρώνονται 25 χρόνια από την πρεμιέρα της δημοφιλούς σειράς. Πολλά ε; Κι όμως ήταν σαν χτες που προβλήθηκε το πρώτο επεισόδιο και αυτή η παρέα έγινε παρέα όλων. Ωστόσο όπως σε κάθε σειρά αλλά και σε κάθε παρέα, υπάρχει ένα παρασκήνιο ή και περισσότερα.\nΑυτό μοιράστηκαν με το κοινό, η δημιουργός της σειράς Μάρτα Κάουφμαν μαζί με τον συνδημιουργό Ντέιβιντ Κρέιν και τον παραγωγό Κέβιν Μπράιτ, οι οποίοι εμφανίστηκαν σε πάνελ του Tribeca TV Festival, με αφορμή την επέτειο 25 χρόνων των «Friends».\nΟι τρεις τους μίλησαν για την τεράστια επιτυχία της σειράς, ενώ η Κάουφμαν αποκάλυψε πως στις συνολικά δέκα σεζόν από «Τα φιλαράκια», υπάρχουν δυο επεισόδια που μετανιώνει.\nΗ 62χρονη δήλωσε ότι δεν της άρεσε το επεισόδιο «The One With The Jam», το οποίο προβλήθηκε στην τρίτη σεζόν. Στο επεισόδιο αυτό η Φοίβη ερωτεύεται έναν άντρα, τον οποίο υποδύεται ο Ντέιβιντ Άρκετ και παρακολουθεί συνεχώς την δίδυμη αδερφή της, Ούρσουλα. Όπως είπε: «Χρειάστηκε να γράψουμε πολλές φορές το σενάριο για να γίνει σωστή δουλειά».\nΣτο άλλο επεισόδιο που δεν της άρεσε, ήταν ξανά πρωταγωνίστρια η Φοίβη. Πρόκειται για το «One With The Chicken Pox» στο οποίο η Φοίβη αρρωσταίνει με ανεμοβλογιά και ο αγαπημένος της (Τσάρλι Σιν) επιστρέφει στην πόλη.\nΟ Ντέιβιντ Κρέιν δεν ανέφερε κάποιο επεισόδιο που δεν του άρεσε. Ωστόσο είπε πως: «Δεν βλέπω τη σειρά στο σπίτι. Περιστασιακά, αν ταξιδεύω ή οτιδήποτε άλλο, θα την παρακολουθήσω και μπορεί να δω κάτι και να πω: αυτό θα ίσχυε και σήμερα. Άλλες φορές σκέφτομαι: αλήθεια το βάλαμε αυτό;».\nΜάλιστα είχε υπάρξει δυσαρέσκεια από το νεανικό κοινό για το γεγονός ότι η Μόνικα ήταν υπέρβαρη στα νεανικά της χρόνια και για το ότι ο Ρος είχε παντρευτεί μια λεσβία.\nΟι συντελεστές της σειράς θεωρούν ότι έκαναν πολύ καλά τη δουλειά τους και πως αν έφτιαχναν αυτούς τους χαρακτήρες σήμερα θα είχαν απλώς το ίδιο DNA. «Είναι πολύ πιθανό να μην ήταν το ίδιο καλό», ανέφεραν.\nΤο επεισόδιο με τον Μπραντ Πιτ και το άγνωστο παρασκήνιο\nΤο 2001 ο Μπραντ Πιτ ήταν ακόμα παντρεμένος με την Τζένιφερ Άνιστον (Ρέιτσελ) και κλήθηκε να παίξει σε ένα επεισόδιο της σειράς. Στο επεισόδιο αυτό η Μόνικα προσκαλεί για την γιορτή των Ευχαριστιών έναν παλιό συμμαθητή του Ρος και της Ρέιτσελ, τον Γουίλ, τον οποίο υποδύθηκε ο Μπράντ Πιτ. Εκείνος μαζί με τον Ρος στο σχολείο είχαν ιδρύσει μια λέσχη μίσους για την Ρέιτσελ, επειδή τους έκανε τη ζωή δύσκολη.\nΟ γοητευτικός ηθοποιός σε πρόσφατη συνέντευξη του παραδέχτηκε πως σε αυτό το επεισόδιο, έκανε σαρδάμ μόλις στην πρώτη του ατάκα και αναγκάστηκαν να το ξαναγυρίσουν. «Έκανα σαρδάμ στην πρώτη μου ατάκα. Στην ακριβώς πρώτη μου κουβέντα τα έκανα μαντάρα και έπρεπε να το ξαναγυρίσουμε από την αρχή», ανέφερε.\nΟι αναρτήσεις των ηθοποιών της σειράς στο Instagram για την επέτειο των 25 χρόνων\nΗ Courteney Cox, η Lisa Kudrow, ο David Schwimmer και ο Matt Le Blanc μοιράστηκαν την ίδια φωτογραφία.\n«Γιορτάζοντας ένα βράδυ Πέμπτης πριν από 25 χρόνια. Ευχαριστούμε όλους τους πιστούς οπαδούς μας σε όλο τον κόσμο. Ήσασταν εκεί για μας! Αγαπώ αυτά τα παιδιά», έγραψε η Courteney Cox (Μόνικα).\nΗ Cox επίσης αστειεύτηκε για την στενή φίλη της Jennifer Aniston και τον Matthew Perry, οι οποίοι δεν έχουν λογαριασμό στο Instagram γράφοντας: «#seriouslyJen?#youtoomatthew».\nΗ Kudrow, η οποία υποδύθηκε την Φοίβη, ξεκίνησε την ανάρτησή της όπως η Cox, αλλά πρόσθεσε πως «μπορεί να βρισκόμαστε σε διαφορετικά μέρη αλλά είμαστε πάντα δεμένοι».\nΟ Schwimmer (Ρος), έγραψε: «Γιορτάζοντας μια Πέμπτη βράδυ πριν από 25 χρόνια … ΣΑΣ ΕΥΧΑΡΙΣΤΟΥΜΕ όλους! Δεν θα μπορούσαμε να το κάνουμε χωρίς εσάς».\nΤέλος, ο Le Blanc, ο αγαπημένος Τζόι, έγραψε στην ανάρτησή του: «Σαν να ήταν χθες. Ευχαριστούμε όλους όσους μας παρακολουθούσατε».


Τελευταία ενημέρωση: 2012-02-19, 22:09:44\nΓύρισε σελίδα στη ζωή του με μια καινούργια αγάπη! Ο Στράτος Τζώρτζογλου είναι ερωτευμένος με διάσημη φωτογράφο που τον στηρίζει προσωπικά και τον βοηθάει να πραγματοποιήσει το αμερικάνικο όνειρό του.\nΟ Στράτος Τζώρτζογλου, έπειτα από μια μοναχική και δύσκολη περιπέτεια δέκα χρόνων σε προσωπικό και επαγγελματικό επίπεδο, δηλώνει ευτυχισμένος στο πλευρό της Gizele Lubsen. Η μοίρα τον γνώρισε με μια όμορφη και ταλαντούχα Ολλανδέζα, η οποία κάνει σπουδαία καριέρα στην Αμερική και στην Ευρώπη.\nΗ σχέση τους ξεκίνησε επαγγελματικά σε μια φωτογράφηση που έκανε εκείνη στη χώρα μας και τον χρησιμοποίησε ως μοντέλο, αλλά γρήγορα έγινε τόσο προσωπική που εκείνος την ακολούθησε στην έδρα της, στο Λος Άντζελες, και τώρα μένει μαζί της.


Στο τσακίρ κέφι ο Mαρινάκης- Τα «έσπασε» στο Ρέμο παρέα με τον Ζοτς (βίντεο) – G-Point\nΧαμός έγινε το βράδυ της Πέμπτης στο κέντρο που τραγουδάει ο Αντώνης Ρέμος αφού το επισκέφθηκαν, αμέσως μετά τον αγώνα του Ολυμπιακού με την Φενέρμπαχτσέ ο Βαγγέλης Μαρινάκης, ο Ζέλικο Ομπράντοβιτς αλλά και ο Φερίτ Σαχένκ. Ποιος είναι ο Σαχένκ; Ο ιδιοκτήτης της Dogus, χορηγό της τουρκικής ομάδας, αλλά και της Ευρωλίγκα. Ένας άνθρωπος με περιουσία που φτάνει τα 2.4 δις δολάρια, ο πλουσιότερος στην Τουρκία, αλλά και ο 722ος πλουσιότερος στον κόσμο.\nΤι έγινε λοιπόν το βράδυ στον Ρέμο; Χαμός, αφού Μαρινάκης και Σαχένκ ανέβηκαν μαζί στην πίστα, αγκαλιάστηκαν με τον τραγουδιστή και του έκλεψαν λίγη από την δόξα τραγουδώντας τον ύμνο του Ολυμπιακού στο μικρόφωνο, καθώς και το «We are the world» που είχε γράψει ο Μάικλ Τζάκσον!\nΣε ένα άλλο video όπως θα δείτε, ο Σαχένκ τραγουδάει με πάθος τον ύμνο της Φενέρμπαχτσε. Να σημειωθεί, ότι ο Βαγγέλης Μαρινάκης φορούσε ακριβώς τα ίδια ρούχα (μαύρο πουκάμισο) με αυτά που φορούσε στο γήπεδο, επομένως πήγε… καπάκι.\n«Βαγγέλη βρήκαμε ποιος θα πάρει τον Ολυμπιακό μετά από εσένα»\nΟ Ρέμος ακούγεται μάλιστα να λέει στο μικρόφωνο προς τον Μαρινάκη «Βαγγέλη βρήκαμε ποιος θα πάρει τον Ολυμπιακό μετά από εσένα», υποδεικνύοντας τον Σαχένκ!\nΟ Ζέλικο Ομπράντοβιτς κράτησε πιο ήπιους τόνους, διασκεδάζοντας από το τραπέζι του. Ως γνωστόν άλλωστε, ο Ρέμος είναι ο αγαπημένος Έλληνας τραγουδιστής του Σέρβου κόουτς και τον έχει… τιμήσει πολλάκις\napoditiria reportΑντώνης ΡέμοςΒαγγέλης ΜαρινάκηςΖέλικο Ομπράντοβιτς


Γκουαράνα (Gouarana) - Τσαι, Βοτανα & Αξεσουάρ Τσαγιού - Tsai.gr\nΒότανα » HNT-1191\nΘεωρείται ιδανική εναλλακτική λύση αντί του καφέ καθώς είναι διεγερτικό ρόφημα και προσφέρει διαύγεια. Μειώνει την όρεξη και ευνοεί τη μείωση του σωματικού λίπους. Θα χρειαστεί ένα κουταλάκι του γλυκού να το σιγοβράζουμε για περίπου 10 λεπτά. Εάν η μορφή τους είναι σε ολόκληρους σπόρους θα πρέπει να τα σπάσουμε.\nΠροετοιμασία: Θρυμματισμένο, 1 κουταλιά, 10 Λεπτά, 80° Κελσίου\n0.21€ / κούπα\nκυριακη μ. -\nειναι η τεταρτη φορα που το παραγγελνω..(αυτο τα λεει ολα)...ειναι οπως στη φωτογραφια ..σπας τους κοκκους και το βραζεις..το πινω πριν το γυμναστηριο αντι του καφε..μου δινει ενεργεια...εγω βαζω και λιγη ζαχαρη(τους κρυσταλλους μαυρης ζαχαρης).


Ρεκόρ αφίξεων χωρίς αντίκρισμα!\nαπό Admin Την / Το Πεμ Αυγ 11, 2016 1:01 pm\nΠΑΡΑ ΤΙΣ ΧΙΛΙΑΔΕΣ ΤΟΥΡΙΣΤΩΝ ΚΑΙ ΤΙΣ ΘΕΡΙΝΕΣ ΕΚΠΤΩΣΕΙΣ\nΦτωχός τουρισμός και all inclusive προκαλούν ναδίρ εισπράξεων\nΑπογοήτευση στον Εμπορικό κόσμο του Ρεθύμνου\n«Ιστορικά χαμηλά ποσοστά» καταγράφει ο εμπορικός κόσμος του Ρεθύμνου σε ό,τι αφορά την καταναλωτική κίνηση και τις εισπράξεις.\nΑν και βρισκόμαστε στην «καρδιά» της τουριστικής περιόδου με τα ξενοδοχεία να λειτουργούν με πληρότητες από 90% έως 100% , αν και οι θερινές εκπτώσεις βρίσκονται σε εξέλιξη με πολλές και ενδιαφέρουσες προσφορές από όλα τα καταστήματα, δυστυχώς, έμποροι και επαγγελματίες, δηλώνουν, πως διανύουμε ένα από τα χειρότερα καλοκαίρια σε ότι αφορά την τοπική οικονομία.\nΤα ξενοδοχεία και γενικότερα όλων των ειδών τα τουριστικά καταλύματα είναι γεμάτα από κόσμο όπως δηλώνουν οι αρμόδιοι φορείς και οι πράκτορες.\nΠαράλληλα στο ζενίθ βρίσκεται η κίνηση του εσωτερικού τουρισμού και κυρίως οι αφίξεις ετεροδημοτών, οι οποίοι αυτή την περίοδο, ακολουθώντας την παράδοση, έρχονται κατά χιλιάδες στην πόλη και στα χωριά της υπαίθρου.\nΤο Ρέθυμνο είναι γεμάτο από κόσμο αλλά η αγορά «βουλιάζει» οικονομικά με τις θερινές εκπτώσεις να μην έχουν πια ρόλο «σωσίβιου» αφού τουρίστες και ντόπιοι καταναλωτές δεν φαίνεται να έχουν την οικονομική δυνατότητα για αγορές.\nΕίναι παράδοξο, όμως συμβαίνει. Οι εμπορικοί δρόμοι του Ρεθύμνου είναι ασφυκτικά γεμάτοι. Άνθρωποι όλων των ηλικιών κυκλοφορούν και σταματούν από βιτρίνα σε βιτρίνα… όμως χέρια στις τσέπες δεν μπαίνουν και πορτοφόλια δεν ανοίγουν.\nΗ συντριπτική πλειοψηφία κινείται με τα χέρια να έχουν κυρίως… φωτογραφικές μηχανές και κινητά τηλέφωνα!\nΧαρακτηριστική ήταν η δήλωση της εμπόρου κ. Αθηνάς Τσικιντίκου στην εφημερίδα μας, που σχολίασε ότι «ο κόσμος που έχουν φέρει είναι άνευ χρημάτων. Πιο πολλά λεφτά έχουν οι Έλληνες από τους τουρίστες. Δείτε από το πώς κυκλοφορούν και τι κρατούν στα χέρια τους! Φθορά στο πεζοδρόμιο. Τίποτα άλλο. Λες και έχει γίνει Τζακ Ποτ αποτυχίας!»\nΑπό την πλευρά του ο κ. Κοσμάς Περπιράκης, Πρόεδρος του ΟΕΒΕ Ρεθύμνου τόνισε ότι «υπάρχει μεγάλη απογοήτευση. Είμαστε στην καρδιά της θερινής περιόδου, η πόλη είναι γεμάτη από κόσμο αλλά αυτό δεν ανταποκρίνεται σε ανταποδοτικότητα στην αγορά. Οι τουρίστες δεν έχουν λεφτά και δεν διαθέτουν. Και όταν εκείνοι δεν έχουν, οι ντόπιοι δεν εισπράττουν και όλο αυτό είναι κύκλος που έχει συγκεκριμένα δυσμενή αποτελέσματα Δεν παίρνει η αγορά την ανάσα εκείνη που απαιτείται για να περάσει τους δύσκολους μήνες που ακολουθούν. Επέρχεται χειμώνας βαρύς».\n«ΕΠΙΣΚΕΠΤΕΣ ΧΩΡΙΣ ΛΕΦΤΑ»\nΜιλώντας με διάφορους εμπόρους και επαγγελματίες όλων των κλάδων, ακόμα και της εστίασης, γίνεται αντιληπτό πως οι επισκέπτες μας δεν έχουν χρήματα. Ο Τουρισμός που έχει έρθει στο Ρέθυμνο είναι μεν μαζικός αλλά οικονομικά κινείται σε χαμηλά επίπεδα. Οι άνθρωποι, που έχουν έρθει, φαίνεται να έχουν περιορισμένο προϋπολογισμό διακοπών. Στην μεγάλη τους πλειοψηφία βρίσκονται εδώ με πακέτα «all inclusive», που σημαίνει πως όλη τους η δραστηριότητα περιορίζεται εντός ξενοδοχειακών μονάδων.\nΗ εστίαση είναι από τους τομείς με μεγάλες απώλειες ενώ και τα εμπορικά καταστήματα περιορίζονται σε επιλογές μικρής καταναλωτικής αξίας.\nΗ κ. Σοφία Νικολακάκη, που διατηρεί κεντρικό κατάστημα στο Ρέθυμνο μας δήλωσε, πως «η αγορά έχει πολύ κόσμο αλλά δεν είναι καλής ποιότητας οικονομικά. Παίρνουν μικρά πραγματάκια και μικρά αναμνηστικά. Τίποτα άλλο. Αυτό που ξέραμε παλιά δεν ισχύει πια. Δεν είναι αυτό που περιμέναμε. Βέβαια και αυτό το λίγο βοηθάει αλλά όχι όσο έχουμε ανάγκη ή όσο περιμέναμε».\nΕΚΠΤΩΣΕΙΣ ΧΩΡΙΣ ΑΝΤΙΚΡΙΣΜΑ\nΟι θερινές εκπτώσεις ήταν πάντα μία από τις καλύτερες περιόδους σε εισπράξεις για τους εμπόρους.\nΗ εικόνα αυτή ανήκει όμως στο παρελθόν.\nΟι περίοδοι εκπτώσεων ή προσφορών δεν αποτελούν πια ούτε «ανάσα», ούτε «σωσίβιο» αφού χρήματα δεν υπάρχουν.\n«Με τους Έλληνες δουλεύαμε πάντα καλά. Καλύτερα και από τον τουρισμό. Την τελευταία τριετία και κυρίως με τα νέα μέτρα που επιβάλλονται ανά τακτά χρονικά διαστήματα, πάμε κάθε χρόνο από το κακό στο χειρότερο» για να συμπληρώσει ο κ. Περπιράκης, ότι «οι εκπτώσεις δεν πάνε καλά. Επειδή πέρσι είχαμε τα Capital Control και το δημοψήφισμα, τις εκλογές και όλα αυτά που επηρέασαν αρνητικά την αγορά, περιμέναμε φέτος να πάνε καλύτερα οι εκπτώσεις. Δεν πάνε όμως. Δεν κινείται η αγορά ούτε και με τις εκπτώσεις.»\nΣτο ίδιο μήκος κύματος κινούνται οι απόψεις των περισσότερων επαγγελματιών της πόλης σε όλων των ειδών τα εμπορικά μαγαζιά και εντύπωση μας έκανε πως δεν καταφέραμε να βρούμε έστω ένα που να είναι αισιόδοξος ή ευχαριστημένος.\n«ΠΑΖΑΡΙ» ΑΝΕΥ ΠΡΟΗΓΟΥΜΕΝΟΥ\nΤην περασμένη Πέμπτη η λαϊκή αγορά του Ρεθύμνου έσφυζε από ζωή. Ρεθυμνιώτες, και εκατοντάδες εγχώριοι και ξένοι επισκέπτες της πόλης βρισκόταν πάνω από τους πάγκους των παραγωγών και εμπόρων.\nΒλέποντας την εικόνα αυτή, είχαμε την εντύπωση πως θα βρίσκαμε χαρούμενους και ικανοποιημένους πωλητές.\nΟ πρόεδρος των εμπόρων της λαϊκής αγοράς κ. Κοκολάκης ήταν καταπέλτης: «ότι βλέπετε! Μόνο κοιτάζουν. Δεν ψωνίζουν. Επίσης φέτος για πρώτη φορά έχουμε να αντιμετωπίσουμε τουρίστες που παζαρεύουν απίστευτα. Τέτοιο παζάρι δεν το έχουμε ξαναζήσει ποτέ».\nΔίπλα του, ο έμπορος κ. Ζερβός επισήμανε «ο κόσμος είναι πάρα πολύς. Σταματάνε στους πάγκους αλλά κοιτάξτε τα χέρια τους. Φεύγουν χωρίς να ψωνίσουν. Δυστυχώς δεν έχουμε το αποτέλεσμα που περιμέναμε μετά από τόσο τουρισμό».\nΣτους δε πάγκους των παραγωγών, ούτε λόγος. Μερικά φρούτα και τίποτα περισσότερο.\n«Εμείς δεν περιμένουμε από τους τουρίστες» μας είπε ο κ. Γιάννης. Από τους «Έλληνες περιμένουμε αλλά και αυτοί ψωνίζουν λίγα και μετρημένα».


Νέοι σύνδεσμοι! (ανανεώνεται τακτικά!)\nΔείτε τους νέους σύνδεσμους που προστέθηκαν στην λίστα "Σύνδεσμοι Α-Ω" αυτή την εβδομάδα!\nΣας ευχαριστούμε για την δωρεά σας!\nΣελίδα στην οποία καταλήγει ο χρήστης μετά απο δωρεά μέσω του συστήματος paypal, στην Ελληνική Εταιρεία Ενημέρωσης Γονέων. Paypal landing page, after paypal donation.\nΤο φόρουμ της Ελληνικής Εταιρείας Ενημέρωσης Γονέων, περιέχει πάρα πολλές ενημερωτικές συζητήσεις, xρήσιμους σύνδεσμους, συμβουλές και απαντήσεις σε πολλά ερωτήματα που οι ίδιοι οι γονείς έχουν θέσει. Δείτε εδώ πως θα μπορέσετε να βρείτε θέματα που υπάρχουν στο φόρουμ με ευκολότερο τρόπο, μέσω της αναζήτησης του φόρουμ.\nΤο φόρουμ θα παραμείνει κλειστό μέχρι και την Κυριακή 12 Απριλίου\nΠαλαιότερες Στατιστικές Επισκεψιμότητας (μέχρι Σεπτέμβριο 08)\nChat στο www.parents.org.gr !\nΣε αυτή τη διεύθυνση, μπορείτε μετά την εγγραφή σας στο φόρουμ, να χρησιμοποιείτε την λειτουργία του chat και να επικοινωνείτε απευθείας με τα εγγεγραμμένα μέλη του φόρουμ.\nΤο parents.org.gr έχει πλέον νομική υπόσταση! Διαβάστε εδώ αποσπάσματα απο το καταστατικό που κατατέθηκε στο πρωτοδικείο.\nΑνακοίνωση συνεργασίας parents.org.gr με την "Γραμμής-Σύνδεσμος 801 801 1177" της Ε.Ψ.Υ.Π.Ε.\nΑναγνώριση του Parents.org.gr απο άλλα ΜΜΕ.\nΔείτε εδώ ποιά ΜΜΕ πρόβαλλαν το parents.gr τους περασμένους μήνες.\nNew Parents Days\nΤα καταστήματα Mothercare διοργανώνουν για 5 συνεχή χρονιά το event New Parents Days. Διαβάστε εδώ πληροφορίες για τις δραστηριότητες που περιλαμβάνει.


fantomarimbaud: Τζέρεμι Κόρμπιν: "Με τον Αλέξη θα πολεμήσουμε μέσα στην Ευρώπη την πολιτική της λιτότητας"\nΤζέρεμι Κόρμπιν: "Με τον Αλέξη θα πολεμήσουμε μέσα στην Ευρώπη την πολιτική της λιτότητας"\nΛονδίνο: Λάμπης Τσιριγωτάκης για το ΕΘΝΟΣ\n«Ο ελληνικός λαός εξέλεξε την κυβέρνηση του ΣΥΡΙΖΑ γιατί θέλει μια διαφορετική πορεία εναντίον των ιδιωτικοποιήσεων και του ξεπουλήματος της κρατικής περιουσίας» δηλώνει ο Τζέρεμι Κόρμπιν στον ανταποκριτή του «Εθνους» Λάμπη Τσιριγωτάκη.\nΑυτήν τη στιγμή ο Τζέρεμι Κόρμπιν δεν έχει φίλους στα βρετανικά Μέσα Ενημέρωσης εκτός από την κομμουνιστική «Morning Star» και σε κάποιο βαθμό την «Guardian». Αλλά και το κατεστημένο του Εργατικού Κόμματος κάνει το παν για να αποτρέψει την επιτυχία του Κόρμπιν. Επιστρατεύθηκε ακόμη και ο πρώην πρωθυπουργός, Τόνι Μπλερ, για να δηλώσει ότι το Εργατικό Κόμμα θα πρέπει να ξεχάσει την εξουσία εάν εκλέξει στην ηγεσία του τον Τζέρεμι Κόρμπιν. Σ' αυτό το πνεύμα ήταν μάλλον και η αιφνιδιαστική ερώτηση που έκανε στον Κόρμπιν ο έγκυρος δημοσιογράφος του BBC, Αντριου Μαρ, «εάν είναι μαρξιστής;».


Απαγόρευση οδήγησης στο εξωτερικό για τους 74χρονους - Tromaktiko.gr\n23 Απριλίου 2019 03:00\nΗ προσωρινή ανανέωση διπλώματος οδήγησης ισχύει για οδήγηση μόνο εντός της ελληνικής επικράτειας για όσους έχουν κλείσει τα 74 έτη.\nΠαράλληλα πριν την ημερομηνία αίτησης της ανανέωσης υπάρχει όπως χαρακτηριστικά φαίνεται ο αριθμός 8 ο οποίος σύμφωνα με την επεξήγηση που υπάρχει στο κάτω μέρος της βεβαίωσης ξεκαθαρίζει ότι: «Αναγράφεται η ημερομηνία προγραμματισμού εφόσον είναι γνωστή. Εφόσον δεν είναι γνωστή αναγράφεται 8, 7, 4 ή 3 μήνες αντιστοίχως από την ημερομηνία υποβολής της αιτήσεως και των απαιτούμενων δικαιολογητικών για την ανανέωση».\nΕπίσης το Υπουργείο ξεκαθαρίζει πως οι ηλικιωμένοι οδηγοί θα πρέπει δύο μήνες πριν τη λήξη της άδειας οδήγησής τους να έχουν υποβάλει αίτηση ώστε να προγραμματίσουν τις εξετάσεις προσόντων και συμπεριφοράς έγκαιρα.\nΝα υπενθυμίσουμε πως το κόστος ανανέωσης της άδειας οδήγησης ανέρχεται σε 113 ευρώ.


Τα καλύτερα RPG του PS4 για το 2018 | PSaddict.gr\nΤα καλύτερα RPG του PS4 για το 2018\nΌπως και πέρυσι, έτσι και φέτος στο RPG είδος τα ιαπωνικά συνέχισαν να είναι ο κυρίαρχος, έναντι των δυτικών που να πούμε την αλήθεια ήταν ελάχιστα. Αρκετά καλή χρονιά και φέτος για τα RPG, αν και δεν υπήρχε κάποιος ”επαναστατικός” τίτλος. Φυσικά, τα παρακάτω είναι η προσωπική μου λίστα, ψηφίστε το δικό σας παρακάτω στην ψηφοφορία. Αυτά είναι τα 5 RPG που θεωρώ καλύτερα για το 2018:\nΤο πρώτο παιχνίδι αποτελούσε συνεργασία του Studio Ghibli και της Level-5 και αγαπήθηκε από το κοινό. Ένα sequel όμως δεν ήταν και ό,τι πιο ασφαλές οικονομικά. Παρόλα αυτά, η Level-5, μόνη της αυτή τη φορά, το έκανε πράξη και μάλιστα πέτυχε. Το Ni No Kuni 2 άλλαξε τους μηχανισμούς στο gameplay. Άφησε στην άκρη τα turn-based στοιχεία και το monster collecting και έγινε ένα action-RPG με στοιχεία hack n’ slash. Αν και τα χάλασε λίγο στα side quests, ήταν μια πανέμορφη και διασκεδαστικότατη εμπειρία, άξια για να τοποθετηθεί σε αυτή τη λίστα. Μπορείτε να διαβάσετε και το review μας εδώ.\nΗ σειρά που εδώ και χρόνια έχει γίνει πασίγνωστη και έχει προκαλέσει εθισμό στην Ιαπωνία, έκανε το μεγάλο βήμα και από τις φορητές κονσόλες της Nintendo ήρθε στα PS4 και Xbox One. Η αποδοχή του ήταν πολύ θετική από την πλειοψηφία, με το διασκεδαστικό co-op να είναι το ζουμί του, ενώ τα μικρά θέματα που είχε στην κάμερα και στο framerate δεν το εμπόδισαν να λάμψει σε αυτή τη γενιά. Μπορείτε να διαβάσετε και το review μας εδώ.\nΤο Dragon Quest είναι σειρά αντίστοιχου βεληνεκούς με το Final Fantasy στην Ιαπωνία, όμως σε αντίθεση με την ”αντίπαλη” σειρά, το Dragon Quest έχει κρατήσει τα περισσότερα παραδοσιακά στοιχεία που το διακρίνουν. Το ενδέκατο μέρος της κύριας σειράς δέχτηκε δικαιολογημένα θετικές κριτικές και αγαπήθηκε από το old-school κοινό, αφού τα περισσότερα που έκανε τα έκανε όπως έπρεπε. Πέρυσι έκανε μεγάλη επιτυχία στην Ιαπωνία όπου κυκλοφόρησε πρώτη φορά και οι πωλήσεις του ήταν σχετικά ικανοποιητικές και στη Δύση. Μπορείτε να διαβάσετε και το review μας εδώ.\nΈνα από τα δυνατότερα RPG που κυκλοφόρησε πέρυσι σε PC, ήρθε φέτος στο PS4 και κέρδισε κι εδώ τις εντυπώσεις. Το εθιστικότατο gameplay καθώς και τα άρτια multiplayer modes ήταν τα δυνατά σημεία του, ενώ τα side quests ήταν λίγο απογοητευτικά. Must τίτλος για όλους τους λάτρεις των δυτικών RPG και των turn-based συστημάτων. Μπορείτε να διαβάσετε και το review μας εδώ.\n5) Kingdom Come Deliverance\nΗ ”έκπληξη” της χρονιάς από ένα Τσεχικό studio. Ένα διαφορετικό σχετικά RPG βασισμένο στο ρεαλισμό, που αν και μερικοί κριτικοί δεν εκτίμησαν (κυρίως για τα τεχνικά του θέματα), αγαπήθηκε από το κοινό. Τα δυνατά του χαρακτηριστικά ήταν το καλογραμμένο του σενάριο και οι ενδιαφέροντες μηχανισμοί, ενώ τα αρνητικά του ήταν κυρίως τα τεχνικά θέματα και το save system. Μπορείτε να διαβάσετε και το review μας εδώ.


ΩΡΑ 16:07: ΛΑΟΣ Κ@ΛΟΧΑΝΕΙΟ! ΕΜΦΥΛΙΟΣ ΜΕΤΑΞΥ ΤΟΥΡΚΩΝ ΜΙΣΘΟΦΟΡΩΝ ΣΤΗ ΛΙΒΥΗ – Η ΤΡΙΠΟΛΗ ΠΕΦΤΕΙ ΕΚ ΤΩΝ ΕΣΩ! ΤΡΙΒΕΙ ΤΑ ΧΕΡΙΑ ΤΟΥ Ο ΧΑΦΤΑΡ – Makeleio.gr\nHomeΕΞΩΦΥΛΛΟΩΡΑ 16:07: ΛΑΟΣ Κ@ΛΟΧΑΝΕΙΟ! ΕΜΦΥΛΙΟΣ ΜΕΤΑΞΥ ΤΟΥΡΚΩΝ ΜΙΣΘΟΦΟΡΩΝ ΣΤΗ ΛΙΒΥΗ – Η ΤΡΙΠΟΛΗ ΠΕΦΤΕΙ ΕΚ ΤΩΝ ΕΣΩ! ΤΡΙΒΕΙ ΤΑ ΧΕΡΙΑ ΤΟΥ Ο ΧΑΦΤΑΡ\nΩΡΑ 16:07: ΛΑΟΣ Κ@ΛΟΧΑΝΕΙΟ! ΕΜΦΥΛΙΟΣ ΜΕΤΑΞΥ ΤΟΥΡΚΩΝ ΜΙΣΘΟΦΟΡΩΝ ΣΤΗ ΛΙΒΥΗ – Η ΤΡΙΠΟΛΗ ΠΕΦΤΕΙ ΕΚ ΤΩΝ ΕΣΩ! ΤΡΙΒΕΙ ΤΑ ΧΕΡΙΑ ΤΟΥ Ο ΧΑΦΤΑΡ\n11|07|2020 στις 16:40\nΟ ΟΗΕ στενοχωριεται για τους Τούρκους που υποστηρίζει. Πολλά φράγκα έχουν πέσει από το Κατάρ σε αξιωματούχος όπως φαίνεται.


Ένα λιβάδι μέσα στην ομίχλη που ονειρεύεται: Τρινάκρια (απόσπασμα)\nΜε λίγη ακόμη αφή και πολλήν όραση ο χάρτης ολοκληρώνεται. Κι άξαφνα ντανγκ! Ο ήχος της καμπάνας που βουτάει ολόισια, διψασμένος θα ‘λεγες για γνώριμα κι από καιρό χαμένα ύφαλα. κει που λευκάζουν ίσως ακόμη τα καμπύλα και γλιστερά μιας Αφροδίτης, ν’ ανεβάσει και να σκορπίσει στον αέρα πραγματικότητες παντοτινές, ει δυνατόν σ’ ένα είδος μετάφρασης των Εβδομήκοντα. όπως ως τώρα γινόταν με τον χρυσό του χαλκού που φύλαγαν για μας οι κώδωνες των ορθοδόξων, αν όχι με την οξύτητα στη γεύση των καρπών της μεσημβρίας, ή με τις απόπνοιες της σταματημένης θάλασσας σ’ εκείνα τα δειλινά που φτάνουν να μυρίσουν καρπούζι, κάπου δυτικά της Αιολίδας. Από κάτι τέτοια είναι που πλάθονται οι αληθινές πατρίδες. Από τις μαγνητικές ιδιότητες που ακτινοβολεί ωσάν ήλεκτρον η αγάπη κι επιλέγει κομμάτια ύλης που είναι στερεοποιημένες αισθήσεις για να ζήσει : αν όχι με το δοσμένο απλώς αλλά με το φωτάκι που ανάβει στην άκρη των δαχτύλων μας κάθε φορά που χτυπάμε πλήκτρα για να ‘ρθουμε σε επαφή με τη γνωριμία ενός βαθύτερου κόσμου.\nΈλειψα μέρες σ΄άλλο λιβάδι με το μωρό.\nΎστερα βρέθηκα στον ομφαλό της γης.\nΑνάσανα το Δελφικό τοπίο.Εδώ δεν έχει λόγια . Κάθε φορά κοινωνάς το απέριττο κι όταν επιστρέφεις κρατάς την κραυγή για τούτο τον κόσμο που βουλιάζει.\nΎστερα έφτασα στο "λιβάδι" και συνάντησα τη γιορτή.Ένα καλοκαιρινό πίνακα που σε κάνει να ονειρεύεσαι .\nΠόσο θα ήθελα να είμαι στη ζεστή σύναξη της παρουσίασης .Νάσαι πάντα καλά, με τα χέρια γεμάτα όμορφες στιγμές.\nΚαι ,άχ πότε θα μαζέψουμε αυτά τα υλικά απ΄ τα οποία πλάθονται αληθινές αισθήσεις ! Δεξιά ο Ελύτης , αριστερά ο Σεφέρης .\nΓεύση πικρή ......\n16 Ιουνίου 2009 - 9:30 π.μ.\n...αν όχι με το δοσμένο απλώς αλλά με το φωτάκι που ανάβει στην άκρη των δαχτύλων μας κάθε φορά που χτυπάμε πλήκτρα για να ‘ρθουμε σε επαφή με τη γνωριμία ενός βαθύτερου κόσμου...\nΚαλημέρα καινούργιο μας λιβάδι, της ψυχής μας αλάνθαστε οδηγέ.\n16 Ιουνίου 2009 - 11:19 π.μ.\nΚαλησπέρα, Υακίνθη. Σε ευχαριστούμε για τις ευχές. Όπως βλέπεις η τριάδα συμπληρώθηκε με τον Ρίτσο.\nΠραγματικά, τι σχέση μπορεί να έχει το υποβλητικό Δελφικό τοπίο και η ομορφιά της ποίησης με τη σημερινή πραγματικότητα; Με μια κοινωνία βουτηγμένη στις ακαθαρσίες της που πάλι αυτοπυρπολείται. Ανίκανοι, απατεώνες και πόρνες σε ένα ελεεινό χορό.\nΈστω. Με σφιγμένα τα δόντια, ας διασώσουμε εμείς ό,τι μπορούμε. Από αύριο θα συνεχίσουμε με λιγότερο γνωστούς ποιητές.\nΗ ψυχή σου ξέρει τον δρόμο, Όλγα μου, και δεν χρειάζεται οδηγούς. Φίλους, συνοδοιπόρους, αδελφούς ίσως, ναι.


banned8 · 128 · 16719\nReply #30 on: 04 Jul, 2007, 15:00:08\nΚαι για το προπατορικό αμάρτημα. Έκανε, σου λέει, τσιγάρο ο Αδάμ "μετά", τα πήρε η άλλη, λέει "τέτοιος που είσαι θα δεις", χραπ, δαγκάνει το μήλο, άιντε καημένη Κάπα κάτσε να ξεχεριάζεσαι στα πληκτρολόγια αντί να ξαπλαρώνεις με την πίνα κολάδα κάτω από τις μηλιές της Παράδεισος!\nReply #31 on: 04 Jul, 2007, 15:00:24\nQuote from: nickel on 04 Jul, 2007, 14:35:41\nΜα, αν δεν κάνω λάθος, υπάρχουν αυστηρότατοι νόμοι και για όσους οδηγούν μεθυσμένοι και για όσους δέρνουν τις γυναίκες τους (είτε πιωμένοι είτε νηφάλιοι). Η απαγόρευση του καπνίσματος δεν γίνεται για να προστατεύσει εσένα, αλλά αυτούς που δεν καπνίζουν και τους νέους, που καλό θα είναι να μην αρχίσουν να καπνίζουν.\n...επειδή δεν έχουν όλοι την ευαισθησία να σέβονται υπερήλικες ή μωρά και άτομα με βεβαρημένη υγεία, πράγμα που και η Βίκη και ο Νίκος και οι Νάντια και πολλοί άλλοι που είτε γνωρίζω και δεν τους αναφέρω χάριν συντομίας είτε δε γνωρίζω, κάνουν, έτσι κι αλλιώς. Είναι δηλαδή άνθρωποι που σέβονται πρώτα τον εαυτό τους και μετά ολους τους άλλους και τι να τους απαγορέψεις!\nΠρέπει να είναι πια σαφές σε όλους, ότι η όποιας μορφής αστυνόμευση, απαγόρευση κ.λπ., κ.λπ., δεν έχει το παραμικρό αποτέλεσμα. Εκείνο που μετράει, είναι η συμπεριφορά του καθενός από μας. Κι άμα δεν τόχεις, δεν το αποκτάς, μακάρι να πέσουν επάνω σου... ένας τόνος τούβλα!\nReply #32 on: 04 Jul, 2007, 15:02:48\nΛινουλίξ, για ένα τέτοιο χορό όπως στην αβατάρα σου, υπόσχομαι να μην καπνίσω για μια ώρα. :-))))\nΚατερίνα, δεν είναι για το «μετά» του Αδάμ. Είναι που βιαζόταν στην αρχή ο χαντούμης και δεν άφησε την Εύα να χαλαρώσει κάνοντας ένα «πριν». Αλήθεια, μήπως ήταν Ταύρος ο Αδάμ; Το έχει ψάξει κανείς; :-)))\n« Last Edit: 04 Jul, 2007, 15:06:30 by wings »\nReply #33 on: 04 Jul, 2007, 15:09:32\nQuote from: wings on 04 Jul, 2007, 14:23:14\nΩστόσο, αγαπητέ μου lpap, θα πρέπει να μου επιτραπεί να επιλέξω ως πιθανή αιτία θανάτου μου τον καρκίνο των πνευμόνων. Παιδιά και σκυλιά δεν έχω, οπότε δεν θα επιβαρύνω και κανέναν. Κυνικό; Ίσως. Ωστόσο, είναι δικαίωμα αυτοδιάθεσης. Ξεκαθάρισα ότι προσπαθώ να μην ενοχλώ τους τρίτους και μη καπνιστές ώστε να μην έχω τύψεις για κείνους.\nΤο κάπνισμα ως εθισμός είναι κυρίως κοινωνικό ζήτημα, αλλά οι περισσότεροι καπνιστές/καπνίστριες το βιώνουν ως προσωπικό ζήτημα (το ίδιο συμβαίνει με όλους τους εθισμούς, όπως αλκοόλ, ναρκωτικά κλπ). Η συνηθισμένη απάντηση είναι: "το σώμα μου είναι δικό μου και το διαχειρίζομαι όπως θέλω".\nΣε ότι αφορά στο ρητορικό σας ερώτημα, δεν σας επιτρέπω να επιλέξετε ως πιθανή αιτία θανάτου σας τον καρκίνο των πνευμόνων.\nReply #34 on: 04 Jul, 2007, 15:23:55\nQuote from: lpap on 04 Jul, 2007, 15:09:32\nReply #35 on: 04 Jul, 2007, 15:29:56\nQuote from: wings on 04 Jul, 2007, 15:02:48\nΔηλαδή... [κάνει υπολογισμούς νοερά... ζαρώνει φρύδια] αν χορεύω για... [ξανασκέφτεται... ουφ, δεν τα καταφέρνει...] τελοσπάντων, αν χορεύω συνέχεια, θα κόψει η Βίκη το κάπνισμα;\nΜπααα, μάλλον όχι. Εγώ μπορεί να γίνω συλφίς, αλλά η Βίκη...\nΚαι μετά ξύπνησα! :-))\nReply #36 on: 04 Jul, 2007, 15:33:43\nQuote from: λinaπ on 04 Jul, 2007, 15:29:56\nΑμ, γιατί, μπορείς εσύ να χορεύεις συνέχεια;\nΒαρύ ύπνο κάνεις τώρα τελευταία. :ΡΡΡΡΡΡΡΡΡΡΡΡΡΡΡ\nReply #37 on: 04 Jul, 2007, 15:37:18\nΔεν καπνίζω. Με ενοχλεί απίστευτα το τσιγάρο στα μέσα μεταφοράς (κάθε είδους). Απαγορεύω αυστηρά το κάπνισμα στο αυτοκίνητο όταν είμαι οδηγός (και γκρινιάζω ασταμάτητα όταν δεν είμαι). Δεν απαγορεύω το κάπνισμα στο σπίτι μου εφόσον τα παιδιά μου δεν είναι μπροστά. Δεν με ενοχλεί το κάπνισμα σε κανέναν ανοικτό χώρο. Μου φαίνεται εφιαλτική η προοπτική της ύπαρξης κέντρων διασκέδασης όπου θα απαγορεύεται το κάπνισμα.\nΠροτείνω, όχι απλώς να μην εφαρμόσουμε νόμους κατά του καπνίσματος (με εξαίρεση νοσοκομεία, μέσα μεταφοράς, και άλλα παρόμοια), αλλά αντιθέτως, να διατηρήσουμε την ιδιότητα της Ελλάδας ως παραδείσου του καπνιστή και να τη διαφημίσουμε ανά τον κόσμο προσβλέποντας στην άνοδο του τουρισμού. Π.χ. "Ελάτε στην Ελλάδα τη χώρα του ελεύθερου καπνίσματος"!\nReply #38 on: 04 Jul, 2007, 15:41:56\nQuote from: wings on 04 Jul, 2007, 15:33:43\nΜάλλον πρόκειται για wishful thinking, μια και ο ύπνος είναι περιορισμένος, λόγω φόρτου εργασίας!!!\nΣιγά μη μπορώ να χορεύω συνέχεια...\nReply #39 on: 04 Jul, 2007, 15:42:20\nΤο άσχημο είναι ότι μπήκαμε σ' αυτόν το βρομοοργανισμό που λέγεται ΕΕ, αλλιώς αυτή την ιδέα του Auditor την είχα επεξεργαστεί εδώ και καιρό για άλλες ιδιομορφίες του χώρου μας: «Ελάτε στην Ελλάδα, τον φορολογικό παράδεισο της Ευρώπης», «να πάρετε πτυχίο όποτε σας καπνίσει» (αυτό εξυπηρετεί διπλό στόχο), «να κάψετε κι εσείς ένα δασάκι», «να σπάσετε ανενόχλητοι τζαμαρίες» και άλλα παρεμφερή και ωραία.\nReply #40 on: 04 Jul, 2007, 15:43:19\nΚοίτα, ζούμε που ζούμε στον απόπατο της Ευρώπης, ας βγάλουμε τουλάχιστον κάνα φράγκο απ' αυτό.\nReply #41 on: 04 Jul, 2007, 15:44:27\nQuote from: μπογιατζής on 04 Jul, 2007, 15:37:18\nΩραία ιδέα! Να διαφημίσουμε κάθε νησί για μία κατάχρηση, να περιμένουμε να μαζευτούν όλοι οι εξαρτημένοι του πλανήτη εκεί, και μετά να κάνουμε απεργία ΜΜΜ και να τους μαντρώσουμε όλους ! Μα, πώς δεν το σκέφτηκε κανείς μέχρι τώρα ;-)\nReply #42 on: 04 Jul, 2007, 15:47:15\nQuote from: F_idάνι on 04 Jul, 2007, 15:44:27\nκαι μετά να κάνουμε απεργία ΜΜΜ και να τους μαντρώσουμε όλους !\nΔεν το πιασα! Σπάστα και ξαναρίχτα, πληζ!\nReply #43 on: 04 Jul, 2007, 17:03:10\nΕίμαι κι εγώ ένα από τα θύματα της "καπναπαγορευσης" (βλ. καταπιεσμένη καπνίστρια). Θα ήμουν απολύτως σύμφωνη με το νομο, εάν, όπως είχε προταθεί αρχικά, επέτρεπαν στους ιδιοκτητες των pub, bar κλπ να δηλώνουν το μαγαζί τους αποκλειστικά καπνιστών η μη καπνιστών.\nΣυμφωνώ ότι ότι διαχωρισμός σε smoking/non smoking μέσα στην ίδια αίθουσα είναι γελοίος και παντελώς ασκόπως. Οποτε, το να έχουμε κάποια μαγαζιά αποκλειστικά άκαπνα και κάποια που να επιτρέπεται παντού το κάπνισμα θα ήταν, νομίζω, η πιο δικαια λύση κι εγώ τουλάχιστον θα ήμουν μαζί τους. Αλλα μπα. Αυτή η πρόταση απορρίφθηκε, όπως και η άλλη, που έλεγε να επιτραπεί τουλάχιστον να ανοίξουν "club" καπνιστών. Όχι σου λέει. Πουθενά και καθόλου.\nΚαι λέω εγώ η χαζή τώρα: γιατί έτσι, αν όχι για να μας σώσουν από τον εαυτό μας; Αν τα φουγάρα είχαμε τους "καπνοχωρους" μας, δεν θα ενοχλούσαμε κανέναν μη καπνιστή (όπως και δεν θα έπρεπε να ενοχλούμε κανέναν). Μου θυμίζει το ανέκδοτο με τον Toto πρόσκοπο, που πέρναγε ηλικιωμένους απέναντι στο δρόμο με το ζόρι για να κάνει "καλές πράξεις".\nΤο θέμα είναι, δεν θέλω κανέναν να με σώζει από τον εαυτό μου, να αποφασίζει για εμενα και να με κηδεμονεύει ενώ είμαι ενήλικη. Το κράτος πρέπει να φροντίζει να μην ενοχλώ άλλους (και μεταξύ μας μεταξά, δεν το κάνει σε κάθε περίπτωση, όπως οφείλει). Οποτε θεωρώ αυτόν το νομο γελοίο, γιατί δεν στοχεύει στο να προστατεύσει τους μη καπνιστές (κάτι που θα ήταν φυσικά καλο και σκόπιμο), αλλα στο να προστατεύσει τους καπνιστές από τον εαυτό τους. Και αυτό το βρίσκω τραγικά γελοίο και εξοργιστικό.\nΖητω συγγνώμη για τα οποια ορθογραφικά κλπ, γράφω από net cafe που έχει μονο λατινικούς χαρακτήρες εγκατεστημένους, και ο greeklish converter που χρησιμοποιώ has a mind of its own μερικές φορες...\nReply #44 on: 04 Jul, 2007, 17:32:44\nΠολύ ενδιαφέρουσα η συζήτηση, με τους διαξιφισμούς των μελών του φόρουμ, ιδίως μεταξύ των δύο πυλώνων του φόρουμ. Νομίζω ότι ο Stathis, παρότι μανιώδης καπνιστής, το έθεσε σωστά. Βεβαίως και βλάπτει το κάπνισμα αγαπητή Βίκυ και καλά έκανε και σου έβαλε πάγο ο Νίκος λέγοντας ότι παίζεις το παιχνίδι των βιομηχανιών του θανάτου και της αρρώστιας, δηλαδή των καπνοβιομηχανιών. Δεν είναι σοβαρό επιχείρημα ότι κάποιος έφθασε τα 100 καπνίζοντας σαν φουγάρο ενώ άλλος, που δεν έχει καπνίσει ποτέ, πεθαίνει στα 50. Το θέμα είναι οι μεγάλοι αριθμοί, δηλαδή στους 1.000 καπνιστές και μη καπνιστές ποιοι είναι υγιέστεροι, ή λιγότερο ασθενείς. Αυτά είναι πλέον πασίδηλα και δεν πρέπει να βαυκαλίζονται οι καπνιστές. Οι βλάβες για μακροχρόνιους καπνιστές είναι μη αναστρέψιμες. Ακόμη και αν κάποιος μανιώδης καπνιστής φτάνει σε μεγάλη ηλικία, είναι ποιότητα ζωής ένα διαρκές γκουχου-γκούχου και φτύσε ροχάλες κίτρινες; Και έρχομαι στο επιχείρημα: Μα τόσα πράγματα είναι βλαβερά, λ.χ. το junk-food, το σεξ χωρίς προφύλαξη κλπ. Αυτές όμως οι βλαβερές συνήθειες δε βλάπτουν συνήθως άμεσα τους άλλους. Επίσης το φαγητό και το σεξ είναι βασικά ένστικτα φωλιασμένα στο DNA. Το κάπνισμα είναι μια κακή κοινωνική συνήθεια, εισαχθείσα εξ Αμερικής. Στο κάτω κάτω στις κοσμοβριθείς πόλεις που εγκαταβιούμε με τους μύριους όσους ρύπους που δεν μπορούμε δυστυχώς να αποφύγουμε αποτελεσματικά, γιατί να εισάγουμε οικιοθελώς τη ρύπανση στον οργανισμό μας. Εγώ το βρίσκω βλακώδες (έπεται συνέχεια)\n« Last Edit: 04 Jul, 2007, 18:46:36 by mavrodon »


Όταν σκέφτεσαι Όσκαρ, σκέφτεσαι Κασαμπλάνκες, Λίστες του Σίντλερ και Τελευταίους Αυτοκράτορες. Δεν σκέφτεσαι το ‘Suicide Squad’ που το σήκωσε πέρσι για Μακιγιάζ, ούτε τους ‘Πειρατές της Καραϊβικής’ για τα Καλύτερα Εφέ.\nΤα Όσκαρ, όμως, είναι κάτι παραπάνω από τις μεγάλες κατηγορίες τους. Οι μικρότερες τεχνικές ή μουσικές κατηγορίες τιμούν καλλιτέχνες και ειδικούς στον τομέα τους, σε ταινίες που δεν θα υπολόγιζες ποτέ ότι θα έβλεπες να βραβεύονται στη μεγάλη τελετή.\nΚαι αν οι ταινίες που αναφέραμε πιο πάνω θα έμπαιναν στις μεγάλες κατηγορίες μόνο αν η Ακαδημία ψήφιζε συλλογικά μέσα σε σύννεφα ύποπτου καπνού, δεν σημαίνει ότι δεν έχουμε στηρίξει στο παρελθόν τις πιθανότητες που φαινόταν να έχει το ‘Deadpool’ για αλεξιπτωτιστικό drop εν μέσω ‘Moonlight’ και ‘Arrival’ στις υποψηφιότητες Διασκευασμένου Σεναρίου/Ταινίας μετά από τις προτάσεις των αντίστοιχων σωματείων, ή ότι δεν χαμογελάσαμε με τη φετινή υποψηφιότητα του ‘Logan’.\nΠαρακάτω θα βρεις μια λίστα ταινιών που δεν θα μάντευες ότι, εκτός από την επιτυχία τους στα ταμεία, έχουν και ένα (ή και περισσότερα) αγαλματίδια στο βιογραφικό τους.\nΠριν περάσει στον κινηματογράφο και κερδίσει το 1ο του Όσκαρ για το ‘American Werewolf in London’, ο θρυλικός make-up artist Rich Baker είχε κερδίσει ένα Emmy στα ‘70s για το ‘The Autobiography of Miss Jane Pittman’. Ο ‘Χάρι, ο Απίθανος’ του έδωσε 1 από τα 7 Όσκαρ του. Το CGI ωστόσο, όπως έχει σχολιάσει και ο ίδιος, σκοτώνει αργά την τέχνη του.\nΒραβεία: Καλύτερο Μακιγιάζ\nΜέχρι την καλοκαιρινή κινηματογραφική σεζόν του 2016, τα πρωτεία του χειρότερου μπλοκμπαστερικού καλοκαιριού κρατούσε το ρόστερ του 2001. Έχουμε και αποδείξεις και ονόματα. Το ‘Pearl Harbor’ ήταν ανάμεσα στους θύτες, αλλά δεν έφυγε παραπονεμένο από την τελετή.\nΒραβεία: Καλύτερα Ηχητικά Εφέ\nH κορύφωση της σωστής ποπκορνίλας. Πριν από το ‘Matrix’ και τα 4 Όσκαρ του, ο Keanu Reeves είχε ήδη μια οσκαρική ταινία στο ενεργητικό του.\nΒραβεία: Καλύτερο Ηχητικό Μιξάζ, Καλύτερα Ηχητικά Εφέ\nΓια όλους τους φαν του Philip Pullman που στήσαμε γλέντι όταν ανακοινώθηκε η μεταφορά του ‘Golden Compass’ στη μεγάλη οθόνη, το τελικό αποτέλεσμα της ταινίας θα είναι πάντα ένα μαχαίρι στη nerdy καρδιά μας. Ήταν μεγάλη απογοήτευση, ειδικά γιατί όλα τα σωστά υλικά φαίνονταν να είναι εκεί. Το εκδοτικό γεγονός του ‘17, η έναρξη της νέας τριλογίας του συγγραφέα με το ‘Book of Dust’, ήταν ακριβώς αυτό που χρειαζόμασταν.\nΒραβεία: Καλύτερα Οπτικά Εφέ\nΆκου τα βήματά του και προσπάθησε να μην κουνήσεις το κεφάλι ρυθμικά.\nΜαζί με την επιστημονική φαντασία, τη φαντασία σκέτο, τους υπερήρωες και τις κωμωδίες, τον οσκαροδιώχτη έχουν και τα θρίλερ. Μία από τις εξαιρέσεις ήταν ο ‘Εξορκιστής’, με νίκες για τον σεναριογράφο William Peter Blatty, αλλά και τους Robert Knudson και Christopher Newman για τη δουλειά τους στον ήχο (η κατηγορία μεταγενέστερα έσπασε σε μικρότερες). Η ταινία είχε συνολικά 10 υποψηφιότητες.\nΒραβεία: Καλύτερο Διασκευασμένο Σενάριο, Καλύτερος Ήχος\nΆλλο ένα Όσκαρ για τον Rick Baker.\nGreat Scott! Τέσσερις υποψηφιότητες για το ‘Back to the Future’ – ανάμεσά τους και Καλύτερο Πρωτότυπο Σενάριο για τον Robert Zemeckis και τον Bob Gale – μία στο τσεπάκι του.\nΑπό εμάς έχει πάρει βραβείο ως μία από τις πιο ανιστόρητες ιστορικές ταινίες έβερ. Από την Ακαδημία πήρε ένα Όσκαρ.\nΔεκαπέντε σχεδόν χρόνια και έναν σκασμό spandex μετά, είναι ακόμα (και θα είναι για πάντα) μία από τις αγαπημένες μας υπερηρωικές ταινίες. Εκτός από το βραβείο που κέρδισε, το ‘Spider-Man 2’ είχε υποψηφιότητες και στις κατηγορίες ήχου.\nΤο ‘Raiders of the Lost Ark’ πήρε 4 Όσκαρ από τις 9 υποψηφιότητές του και το ‘Last Crusade’ 1 από τις 3 του υποψηφιότητες. Το μεσαίο παιδί πήρε 1 Όσκαρ από τις 2 του υποψηφιότητες. Η άλλη του κατηγορία ήταν προφανώς αυτή του Καλύτερου Σάουντρακ, μία από τις συνολικά 51 του υποψηφιότητες του John Williams. Ο τεράστιος συνθέτης είναι αυτή τη στιγμή το πρόσωπο (εν ζωή) με τις περισσότερες υποψηφιότητες στην ιστορία των Όσκαρ.\nΗ πρώτη ταινία του ανανεωμένου ‘Star Trek’ franchise κέρδισε τις εντυπώσεις για τη δουλειά της ομάδας του μακιγιάζ, αλλά το ‘Beyond’ που ακολούθησε επτά χρόνια αργότερα με μια υποψηφιότητα στην ίδια κατηγορία χάρη στα 50 διαφορετικά είδη εξωγήινων που φτιάχτηκαν από το τίποτα, έχασε από το ‘Suicide Squad’. Δεν μπλέκεις με το λουκ κατατεθέν της Harley Quinn.\nΤα έβαλε με το ‘Batman Returns’ και το ‘Aliens 3’ και βγήκε νικητής. Η Industrial Light & Magic που επιμελήθηκε τα εφέ του ‘Death Becomes Her’ ιδρύθηκε από τον George Lucas όταν ξεκινούσε την παραγωγή των ‘Star Wars’, ενώ υπήρξε και το πρώτο σπίτι της Pixar.\nΗ Gotham των Anton Furst και Peter Young είναι εμβληματική και το Όσκαρ που τους χάρισε πολύ δίκαιο.\nΒραβεία: Καλύτερη Σκηνογραφία\nΠόσο πιο χαρακτηριστικό μπορεί να γίνει ένα λουκ από αυτό του Micheal Keaton ως Beetlejuice; Η ταινία κέρδισε τη μοναδική κατηγορία στην οποία ήταν υποψήφια.


“Στον ΟΣΦΠ για τα παιδιά μου” – inpaok.com\n“Στον ΟΣΦΠ για τα παιδιά μου”\nΗ εξήγηση του Κοντρέρας 6 χρόνια μετά\nΣχεδόν έξι χρόνια έχουν περάσει από την ημέρα που ο Πάμπλο Κοντρέρας άφησε την Κόλο Κόλο για τον Ολυμπιακό, με την απόφασή του να ξεσηκώνει θύελλα αντιδράσεων.\nΟ Χιλιανός πρώην ποδοσφαιριστής παραχώρησε συνέντευξή στο πρόγραμμα Despelotadas de RedGol, τονίζοντας πως η απόφασή του να μετακομίσει στους “ερυθρόλευκους” δεν έχει να κάνει με το χρήμα, αλλά το έκανε για τα παιδιά του…\n«Εκείνη την εποχή δεν ήθελα να κάνω οποιοδήποτε σχόλιο και δεν ήταν ένα οικονομικό ζήτημα. Ήταν μόνο μια οικογενειακή υπόθεση, κυρίως για τα παιδιά μου.\n«Δέχθηκα πολλές απειλές στο Σαντιάγκο. Ένιωσα ότι εκείνη την εποχή δεν ήθελα να δώσω εξηγήσεις γιατί θα ήταν σαν να επιδεινώνω την κατάσταση. Έτσι απέφυγα οποιοδήποτε σχόλιο. Είχα απορρίψει την προσφορά του Ολυμπιακού σε τρεις περιπτώσεις. Αν δεν θυμάστε, μου τηλεφώνησαν αμέτρητες φορές. Για μένα ήταν αδιανόητο να φύγω από το σύλλογο. Είχα υπογράψει μέχρι το 2014.\nΤα αγόρια δεν είχαν βιώσει τρόμο στη χώρα, υπήρχαν οικογενειακές διαφορές και ήρθε η ώρα που θα έπρεπε να το κάνω. Εκείνη τη στιγμή ο μεγαλύτερος γιος μου με έκανε να υποσχεθώ ότι θα παίξω και πάλι στο Champions League και ήταν δύσκολο να αρνηθώ μία δυνατότητα όπως αυτή που μου παρουσίαζαν.\nΔεν είναι αλήθεια ότι έφυγα για τα χρήματα, όπως με κατηγορούν. Εγώ πάντως ζητώ συγγνώμη από τους ανθρώπους που αισθάνθηκαν ότι η κατάσταση αυτή τους άγγιξε, αλλά ποτέ δεν ήθελα να δείξω έλλειψη σεβασμού σε κάποιον. Αν κάποιος αισθάνθηκε έτσι, ζητώ συγγνώμη, επειδή είμαι οπαδός της Κόλο Κόλο και θέλω πάντα η ομάδα να είναι σε καλό δρόμο.\nΑν ήταν επιλογή μου, δεν θα είχα φύγει. Αν ήμουν μόνος μου στη ζωή μου, σίγουρα θα έμενα στο σύλλογο, αλλά, όπως ήταν η κατάσταση, εξαρτιόταν από την οικογένειά μου. Έπρεπε να επιλέξω την απόφαση που πήρα. Εκείνη την εποχή, δεν ήταν μια απόφαση μου, ήταν μια οικογενειακή απόφαση».


ΔΕΝ μπορούσε να καταλάβει ΠΩΣ δημιουργήθηκαν ΑΥΤΑ τα «Εγκαύματα» στην κορούλα της. ΜΕΧΡΙ που Θυμήθηκε ΑΥΤΟ! - Glikaxamogela.gr\nΚάθε καλοκαίρι, οι γονείς βομβαρδίζονται με υπενθυμίσεις για να προστατεύσουν το δέρμα των παιδιών τους και να περιορίσουν τον κίνδυνο καρκίνου του δέρματος, ενώ είναι έξω στον ήλιο αλείφοντας με αντηλιακό όλο το σώμα τους.\nΩστόσο, μια μαμά από την Βρετανία έμαθε με τον σκληρό τρόπο πως ο ήλιος δεν είναι το μόνο πράγμα από το οποίο οι γονείς θα πρέπει να προστατεύουν το δέρμα των παιδιών τους. Η 28χρονη Louise Nickles και η οικογένειά της ήταν σε οικογενειακές διακοπές στο Μεξικό και έκανε ότι κάθε μητέρα κάνει για να προστατεύσει το παιδί της από τον δυνατό ήλιο: εφαρμογή αντηλιακού κατά την διάρκεια της μέρας.\nΗ Nickles είχε φέρει μαζί το δικό της αντηλιακό από το σπίτι, αλλά αφού είδε πόσο δυνατός ήταν ο ήλιος στην Playa de Carmen, αποφάσισε να αγοράσει ένα νέο μπουκάλι όταν είδε ένα τοπικό κατάστημα με αντηλιακά σπρέι. «Νόμιζα ότι θα ήταν ευκολότερο να εφαρμοστεί από μια λοσιόν. Το είχα ξαναδεί σε προσφορά στο Ηνωμένο Βασίλειο, έτσι εμπιστεύτηκα τη μάρκα αρκετά για να το χρησιμοποιήσω για την κόρη μου», είπε η Nickles για το αντηλιακό Banana Boat Kids Ultramist Spray SPF 50.\n«Το ψέκασα πάνω της μερικές φορές κατά τη διάρκεια της ημέρας. Ψέκασα και λίγο στο πρόσωπό της και παραπονέθηκε αμέσως ότι την τσούζει και έτσι της το καθάρισα.»\nΩστόσο, από τη στιγμή που η οικογένεια πήγε πίσω στο ξενοδοχείο τους η 9χρονη Olivia ήδη παραπονιόταν ότι τα πόδια της πονούσαν. Η Nickles νόμιζε ότι η κόρη της είχε καεί από τον ήλιο, αλλά συνειδητοποίησε ότι το αντηλιακό, το οποίο διατίθεται στην αγορά ως υποαλλεργικό, είχε προκαλέσει τα εγκαύματα.\nΜε την επιστροφή τους στο σπίτι, οι γιατροί έχουν συνταγογράφησαν ενυδατικές κρέμες στεροειδών για την Olivia, αλλά η ζημιά μπορεί να είναι μόνιμη, και τώρα φοράει κολάν κάτω από τη φούστα της στο σχολείο γιατί ντρέπεται για τα εγκαύματα.\n«Θα πρέπει να φύγουν από τα ράφια των καταστημάτων, διότι θα μπορούσε εύκολα να ήταν ένα μωρό.» Απλά δεν το περιμένεις να συμβεί όταν αγοράζεις αντηλιακή κρέμα για να προστατεύσεις το δέρμα του παιδιού σου.»\nTagsΔέρμα έγκαυμα ιστοριες


Ποιο είναι το καταραμένο “νησί των βρυκολάκων” της Κορινθίας; – ΓΝΩΜΗ ΠΟΛΙΤΩΝ\nΗ βαριά κατάρα που έζωνε τον τόπο έκανε τους κατοίκους να απαιτήσουν εξορκισμούς από την Εκκλησία – Σήμερα το νησί είναι πόλος έλξης επισκεπτών χάρη στα σμαραγδένια νερά που το κυκλώνουν – Δείτε το βίντεο με drone της Up Drones\nΣτις ανατολικές ακτές της Κορινθίας εκεί που το πεύκο συναντά τα γαλαζοπράσινα νερά του Σαρωνικού βρίσκεται ένα μικρό νησάκι με τριγωνικό σχήμα που σήμερα προσελκύει πλήθος επισκεπτών λόγω της φυσικής ομορφιάς που το περιβάλλει.\nΩστόσο το ίδιο αυτό νησάκι στα τέλη του 19ου αιώνα συνδέθηκε με μια βαριά κατάρα και την παρουσία βρυκολάκων, προκαλώντας τον τρόμο και τον πανικό των κατοίκων της περιοχής.\nΜάλιστα έφτασε σε τέτοιο βαθμό η δεισιδαιμονία και ο τρόμος των κατοίκων που απαίτησαν από την Ιερά Σύνοδο εξορκισμό, τον οποίον δεν μπόρεσε να αρνηθεί το ανώτατο εκκλησιαστικό συμβούλιο της χώρας και απέστειλε τον Αρχιεπίσκοπο Αιγίνης να τον πραγματοποιήσει.\nΣήμερα το ειδυλλιακό νησάκι ονομάζεται Σιδερώνα, ωστόσο η ιστορία του όπως την αφηγείται η mixanitouxronou.gr κάθε άλλο παρά ειδυλλιακή είναι!\nΌπως αναφέρεται λοιπόν στην παραπάνω ιστοσελίδα, πρόκειται για τοπικό μύθο, που πήρε τεράστιες διαστάσεις και αναστάτωσε την κοινωνία του Σοφικού Κορινθίας το 1848. Όλα ξεκίνησαν όταν τρεις άντρες ξεκίνησαν την πορεία τους προς τον Κόρφο. Μόλις έφτασαν στον προορισμό τους μέθυσαν. Παρά την επιβαρυμένη κατάστασή τους, επιβιβάστηκαν σε βάρκα και για κακή τους τύχη έπεσαν σε δυνατή καταιγίδα με αποτέλεσμα να πνιγούν και οι τρεις.\nΜόλις έγινε γνωστός ο θάνατος τους, οι οικογένειες θέλησαν να κηδέψουν τους νεκρούς τους. Οι κάτοικοι του Σοφικού όμως, δεν τους το επέτρεψαν επειδή ο μύθος έλεγε ότι όσοι πνιγούν, πρέπει να πεταχτούν στη θάλασσα και όχι να θαφτούν στη γη, επειδή θα κουβαλούσαν βαριά κατάρα, που θα τους μετέτρεπε σε βρικόλακες….\nΟι συγγενείς, έκαναν την εκταφή αλλά τους έθαψαν σε πιο απομακρυσμένη τοποθεσία. Στο μεταξύ, στο Σοφικό άρχισαν να πυκνώνουν οι καταγγελίες για περίεργες επιδρομές – που κάποιοι υποστήριζαν ότι ήταν από βρικόλακες. Ειδικά όταν έμαθαν ότι οι σοροί θάφτηκαν και πάλι στη γη, απέδωσαν εξολοκλήρου το κακό που τους βρήκε στην κατάρα που κυνηγούσε τους τρεις άνδρες….\nΧρειάστηκε να περάσουν πολλά χρόνια, ώστε να γίνει κατανοητό ότι επρόκειτο για παραπληροφόρηση, που στηριζόταν σε λόγια και εικασίες. Οι αστυνομικές αρχές είχαν επιστρατεύσει μέχρι και την Ιερά Σύνοδο, που έστειλε τον αρχιεπίσκοπο Αιγίνης για εξορκισμό και αγιασμό. Υπάρχει στα γενικά αρχεία του κράτους η σχετική αναφορά του αρχιμανδρίτη Ζαχαρία Μαθά προς την Ιερά Σύνοδο με ημερομηνία 18 Ιανουαρίου 1848. Το νησάκι Σιδερώνα, με την απίστευτη φυσική ομορφιά μετονομάστηκε σε «νησί των βρικολάκων», αλλά σήμερα το προτιμούν οι ψαγμένοι κολυμβητές….\nΚατηγορίες:ΓΕΝΙΚΑ ΙΣΤΟΡΙΚΑ ΘΕΜΑΤΑ, ΔΗΜΟΣ ΚΟΡΙΝΘΙΩΝ, ΚΟΙΝΩΝΙΑ


ΒΙΒΛΙΟΠΑΡΟΥΣΙΑΣΗ - “Χάσαμε τον Μπαμπά”\n“Χάσαμε τον Μπαμπά”\nΟ Αγγελος Γεωργιάδης είναι ένας άνδρας τριάντα ετών, ο οποίος ενώ λατρεύει το γράψιμο, τη συγγραφή βιβλίων, δεν έχει ούτε το θάρρος, ούτε το σθένος να το κάνει. Ασχολείται βέβαια με βιβλία αλλά διαφορετικά.\nΤα διαβάζει με μανία και ακόμα τα παρουσιάζει κάνοντας τη δική του κριτική, σε περιοδικά και εφημερίδες. Ενίοτε έχει και δική του εκπομπή στο ραδιόφωνο. Η οικονομική του κατάσταση του δίνει την πολυτέλεια της επιλογής, διότι περισσότερο δουλεύει για το χαρτζιλίκι του και για να περνάει την ώρα του, και όχι για βιοποριστικούς λόγους.\nΟ Αγγελος και ενώ βρίσκεται σε άσχημη ψυχολογική κατάσταση λόγω του χωρισμού με τη Στέλλα, η είδηση του θανάτου του πατέρα του τον συγκλονίζει.\nΤου πατέρα που πριν από μια εικοσαετία τους είχε εγκαταλείψει, αυτόν και την μητέρα του, για χάρη της θείας Τίνας, μικρότερης αδελφής της μαμάς του. Εκτοτε ουδέποτε συναντήθηκαν πατέρας και γιος. Τώρα, ο θάνατος φέρνει πάλι σε επαφή τα εναπομείναντα μέλη της οικογένειας. Βέβαια ο εκλιπών είχε την λεπτότητα να ζητήσει από την Τίνα, σε περίπτωση θανάτου του, να ειδοποιηθεί η πρώην οικογένειά του, μετά την ταφή. Ο Αγγελος αντιμετωπίζει το γεγονός σαν ένας απλός θεατής. Παρόλο που είναι ασήκωτο το βάρος της θλίψης του, δεν μπορεί να το καταθέσει και να απελευθερωθεί. Οταν όμως στα χέρια του φτάνει το “μπλε τετράδιο”, όπου ο πατέρας αφηγείται την αρχική φάση του έρωτά του με τη θεία Τίνα, ο Αγγελος διαβάζοντας το χειρόγραφο, θα οδηγηθεί σε μια γραπτή αναψηλάφηση της δικής του ζωής. Μια αναψηλάφηση που θυμίζει αυτοσχέδια ψυχοθεραπεία. Συγχρόνως με την ανάγνωση του “μπλε τετραδίου” , καταθέτει και εκείνος στο χαρτί όλα όσα τον σημάδεψαν στην τρυφερή του ηλικία.\nΘυμάται τον τελευταίο καυγά των γονιών του και μετά το χτύπημα της πόρτας. Ο μπαμπάς είχε φύγει. Σε λίγο, τον ακολούθησε η μαμά αφού πρώτα ζήτησε από το γιο της να είναι φρόνιμο παιδί. Ο μικρός Αγγελος, μάταια ζητιάνεψε λίγη συντροφιά χτυπώντας όλες τις πόρτες της πολυκατοικίας. Ολοι ήταν πολύ απασχολημένοι για να ασχοληθούν μ’ ένα πληγωμένο αγόρι. Θυμάται ξεκάθαρα όλα τα ευτράπελα γεγονότα που ακολούθησαν εκείνο το βράδυ και αναστάτωσαν όλη την πολυκατοικία. Ομως το ζητούμενο είχε επιτευχθεί.\nΕίχε τραβήξει για λίγο την προσοχή τους, είχαν ασχοληθεί μαζί του.\nΜέσα από τις αφηγήσεις του πατέρα του, ο Αγγελος προσπαθεί να ερμηνεύσει την δική του συμπεριφορά. Πόσο τον σημάδεψε η απουσία του πατέρα, του ΜΠΑΜΠΑ, του αρσενικού προτύπου; Γιατί διαλύθηκε η πολύτιμη σχέση του με τη Στέλλα; Τόσο τον φόβιζε ο ρόλος του πατέρα που καλείτο να παίξει στα δύο κοριτσάκια της; Τα αγαπούσε και συγχρόνως τον απωθούσαν. Την Στέλλα τη λάτρευε και όμως ζήτησε να χωρίσουν, παρόλο που πονούσε αφόρητα;\nΜε τον θάνατο του Μπαμπά, ο γιος Γεωργιάδης αποπειράται να εξερευνήσει το παρελθόν, αλλά και το παρόν, για να βρει την λύτρωση και τη λύση για το μέλλον.\nΟ Βαγγέλης Ραπτόπουλος γεννήθηκε στην Αθήνα το 1959. Δημοσίευσε το πρώτο του βιβλίο είκοσι χρονών και ακολούθησαν άλλα δεκαπέντε, ανάμεσά τους Η Λούλα, Η αυτοκρατορική μνήμη του αίματος, Ο Μαύρος γάμος, Η επινόηση της πραγματικότητας.\n“Ο εργένης” μεταφέρθηκε στον κινηματογράφο, “τα Διόδια” στην τηλεόραση. “Τα τζιτζίκια” εκδόθηκαν στα Αγγλικά. Η απίστευτη ιστορία της Πάπισσας Ιωάννας στα Ιταλικά. Ενώ διηγήματά του από “τα Κομματάκια” και τις “Εμμονες ιδέες” διασκευάστηκαν σε τηλεταινίες και μεταφράστηκαν σε πέντε γλώσσες...\nH BIBΛIOΠAPOYΣIAΣH ΓINETAI ΣE ΣYNEPΓAΣIA ME TO BIBΛIOΠΩΛEIO ΓEΩPΓANTΩNAKH Λ. 62 ΜΑΡΤΥΡΩΝ 46 Τηλ. 2810 256464


Μίνι ανασχηματισμό ανακοίνωσε το Μαξίμου - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΟΙ ΕΙΔΗΣΕΙΣ ΣΗΜΕΡΑ Μίνι ανασχηματισμό ανακοίνωσε το Μαξίμου\nΠεριορισμένης έκτασης αλλαγές στο κυβερνητικό σχήμα ανακοινώθηκε από το γραφείο Τύπου του Πρωθυπουργού.\nΟι αλλαγές έγιναν με αφορμή την αναβάθμιση του Γενικού Γραμματέα του Υπουργείου Οικονομικών, Χρήστου Τριαντόπουλου, σε υφυπουργό παρά το Πρωθυπουργώ με αρμοδιότητα τα θέματα κρατικής αρωγής και αποκατάστασης από φυσικές καταστροφές, ώστε να λειτουργήσει άμεσα ο διαχειριστικός μηχανισμός για τη στήριξη και την ανασυγκρότηση των πυρόπληκτων κατοίκων και περιοχών.\nΟ έως σήμερα Υφυπουργός στον Πρωθυπουργό Χρήστος-Γεώργιος Σκέρτσος, αναλαμβάνει Υπουργός Επικρατείας, με τις ίδιες αρμοδιότητες.\nΟ έως σήμερα Γενικός Γραμματέας του Υπουργείου Οικονομικών, Χρήστος Τριαντόπουλος, αναλαμβάνει Υφυπουργός στον Πρωθυπουργό με αρμοδιότητα τα θέματα κρατικής αρωγής και αποκατάστασης από φυσικές καταστροφές.\nΟ έως σήμερα Υφυπουργός Ψηφιακής Διακυβέρνησης, Γεώργιος Στύλιος, αναλαμβάνει Υφυπουργός Αγροτικής Ανάπτυξης και Τροφίμων στη θέση του Ιωάννη Οικονόμου.\nΟ έως σήμερα Υφυπουργός στον Πρωθυπουργό Θεόδωρος Λιβάνιος, αναλαμβάνει Υφυπουργός Ψηφιακής Διακυβέρνησης στη θέση του κυρίου Γεώργιου Στύλιου.\nΟ Γιάννης Οικονόμου – ο νέος Κυβερνητικός Εκπρόσωπος, αναλαμβάνει και τις αρμοδιότητες του Υφυπουργού για θέματα ενημέρωσης και επικοινωνίας. Αποτελεί κομμάτι της Νέας Δημοκρατίας και έχει υπάρξει γραμματέας της ΔΑΠ καθώς και πρόεδρος της ΟΝΝΕΔ. Είχε συνεργαστεί τόσο με τον Κώστα Καραμανλή, όσο και με τη Ντόρα Μπακογιάννη, ενώ ήταν υπεύθυνος Στρατηγικού Σχεδιασμού όταν εκλέχθηκε Πρόεδρος της ΝΔ ο Κυριάκος Μητσοτάκης. Με ευρύ πεδίο γνώσεων, έχει τελειώσει Γεωπονικό Πανεπιστήμιο και Μεταπτυχιακό στην Παγκόσμια Πολιτική Οικονομία.\nΗ μέχρι σήμερα εκτελούσα χρέη Κυβερνητικής Εκπροσώπου Αριστοτελία Πελώνη παραμένει αναπληρώτρια Κυβερνητική Εκπρόσωπος. Η Αριστοτελία Πελώνη, μη κομματικό πρόσωπο, δεν είχε οριστεί επίσημα εκπρόσωπος και κλήθηκε μετά την αποχώρηση του Χρήστου Ταραντίλη να διαχειριστεί εκτελώντας χρέη εκπροσώπου ένα δύσκολο εξάμηνο με απανωτές κρίσεις.\nΟ Γιώργος Στύλιος αφού ολοκλήρωσε τη δουλειά του στο Κτηματολόγιο μετακομίζει από το Ψηφιακής Διακυβέρνησης στο Αγροτικής Ανάπτυξης σε ένα χαρτοφυλάκιο που γνωρίζει.


Quiz: Mάθε αν είσαι έτοιμος να πάρεις το δίπλωμα οδήγησης!\nQuiz: Mάθε αν είσαι έτοιμος να πάρεις το δίπλωμα οδήγησης με βάση το «Κων/νου & Ελένης»!\nΣτέλα Τσάναϊ Απρίλιος 25, 2021\nΟ τελευταίος χρόνος δε μας έχει πάει και πολύ καλά, η αλήθεια είναι αυτή. Οι έξοδοί μας έχουν ακυρωθεί, η ελευθερία μας έχει τελείως ισοπεδωθεί, τα μαθήματά μας… άστα να πάνε! Η μόνη σου ελπίδα ήταν ένα διπλωματάκι οδήγησης για να μπορείς τουλάχιστον να κινείσαι πιο εύκολα χωρίς να μπαίνεις στα ΜΜΜ. Και ο covid γέλασε γιατί ο covid ξέρει…\nΞυπνάς ένα ωραίο φθινοπωρινό πρωινό κι εκεί που νόμιζες ότι θα δώσεις τα σηματάκια σου, σε παίρνει ο δάσκαλος και σου λέει λάρωσε… μέχρι 30 Νοεμβρίου. Δεν είχες άλλη επιλογή φυσικά κι έβαλες λυτούς και δεμένους να σε βοηθήσουν για να μην ξεχάσεις αυτά που ήδη ξέρεις *μάθημα κατ’ οίκον με το φίλο σου στις καρέκλες με ροδάκια it is*.\nΜε τα πολλά, φτάσαμε σχεδόν αρχές καλοκαιριού και εσύ είτε έχεις μάθει απέξω τις ερωτήσεις των σημάτων και πας για αριστείο (σε φάση διαβάζεις την πρώτη λέξη και ξέρεις ήδη την απάντηση), είτε δεν έχεις την παραμικρή ιδέα για το πού μπορεί να βρίσκεται το βιβλίο.\nΣτη φάση που είσαι, νιώθεις μια μεγάλη ταύτιση με την Ελένη Βλαχάκη. ΠΟΛΥ ΜΕΓΑΛΗ. Εγώ πάντως σε καταλαβαίνω. Εσένα και τους υπόλοιπους 50.000 που περιμένουν στην ουρά μαζί σου. Και μιας που θα ξεκινήσουν δειλά δειλά οι πρώτοι τυχεροί να ξεμπερδεύουν με το δίπλωμα, για σήμερα θα βαφτιστώ Νικόλας και θα φροντίσω να φρεσκάρεις λίγο τα πράγματα στη μνήμη σου!\nΚάνε το κουίζ που ακολουθεί λοιπόν, και μάθε αν είσαι έτοιμος για εξετάσεις ή αν έχεις… γενικά την αίσθηση και μόνο αυτή:\nΆντε βρε… και με τη νίκη!\nquiz δίπλωμα Δίπλωμα Οδήγησης εξετάσεις οδήγησης κουιζ Κωνσταντίνου και Ελένης ταυτίσου


Η Honda μεγαλώνει τη γκάμα του Type R με δυο νέες εκδόσεις\nΗ Honda επεκτείνει τη γκάμα του Civic Type R με την προσθήκη δύο νέων εκδόσεων, Limited Edition και Sport Line.\nΜε βάση εκκίνησης τις δυναμικές επιδόσεις του στάνταρ Type R GT, το καθένα από τα δύο νέα μοντέλα αποτελεί μία διαφορετική πρόταση από άποψη στυλ καιε πιδόσεων, διευρύνοντας την απήχηση του επιτυχημένουhatchback μοντέλου της Honda.\nΜε το Civic Type R Limited Edition, η Honda παρουσιάζει την πιο ισχυρή έκδοση του διάσημου μοντέλου υψηλών επιδόσεων.Φιλοδοξώντας να είναι η πιο καθαρόαιμη έκδοση στην ιστορία του Type R, το Civic Type R Limited Edition διαθέτει νέα ελαφρά εξαρτήματα, ένα μινιμαλιστικό εσωτερικό, αναβαθμισμένη οδική συμπεριφορά και ξεχωριστό στυλ.\nΗ δεύτερη έκδοση που πλαισιώνει την οικογένεια Type R είναι η Sport Line\nΑπευθυνόμενη στους πελάτες, που αναζητούν μία πιο απέριττη εμφάνιση από του ψηλών επιδόσεων hatchback, η έκδοση Sport Line διαθέτει χαμηλή πίσω αεροτομή, ζάντες αλουμινίου 19 ιντσών και μαύρο σαλόνι, διατηρόντας τις έξοχες επιδόσεις, που αποτελούν σήμα κατατεθέν των μοντέλων Type R.\nΟικογένεια 2020 Civic Type R\nΌλα τα μοντέλα της σειράς 2020 Honda CivicType R, συμπεριλαμβανομένου του υπάρχοντος Type R GT, έχουν ανανεωθεί στιλιστικά σε αρκετά σημεία. Η σχεδίαση του εμπρός προφυλακτήρα έχει γίνει πιο αεροδυναμική, ενώ τα πλαίσια των προβολέων ομίχλης υιοθετούν νέα, συμμετρική σχεδίαση με λείες επιφάνειες και κομψές ακμές. Ανασχεδιασμένοι προβολείς full LED και φώτα ημέρας ολοκληρώνουν τη σχεδιαστική καθαρότητα, που θα χαρακτηρίζει όλη την οικογένεια Civic.\nΗ μεγαλύτερη εισαγωγή αέρα και η λεπτότερη μάσκα προσφέρουν αυξημένη ροή αέρα κατά 13%. Μαζί με ένα αναβαθμισμένο ψυγείο, οι βελτιώσεις αυτές πετυχαίνουν μείωση στη θερμοκρασία του ψυκτικού μέχρι κατά 10 βαθμούς (εσωτερικές δοκιμές της Honda) σε συνθήκες υψηλών απαιτήσεων, όπως στην πίστα. Οι μηχανικοί τουType R επέμειναν και στην παραμικρή λεπτομέρεια. Παράδειγμα, η ελαφρά μείωση στην εμπρός αεροδυναμική πίεση λόγω μεγαλύτερης εισαγωγής αέρα αντισταθμίστηκε από το ανασχεδιασμένο σπόιλερ, που έγινε ελαφρώς πιο βαθύ και με νέα νεύρα στα άκρα του που οδηγούν τον αέρα προς το εσωτερικό του.\nΗ ανάρτηση του 2020 Civic Type R έχει επίσης αναβαθμιστεί με στόχο την ταχύτερη απόκριση και ακρίβεια συμπεριφοράς. Το λογισμικό ελέγχου του Adaptive Damper System αξιολογεί τώρα τις οδικές συνθήκες ταχύτερα, με αποτέλεσμα βελτιωμένεςα λλαγές απόσβεσης για καλύτερη απόκριση και ποιότητα κύλισης. Τα πίσω σάιλεντ μπλοκ στους κάτω βραχίονες Β έχουν σκληρύνει, αυξάνοντας την αντιστάθμιση πλευρικών φορτίων κατά 8%, ώστε να επιτυγχάνονται καλύτερα χαρακτηριστικά γεωμετρίας στις στροφές. Μπροστά, τα σκληρότερα σάιλεντ μπλοκ και οι νέοι κάτω σφαιρικοί σύνδεσμοι υποστηρίζουν την ακριβή κατευθυντικότητα για καλύτερο έλεγχο.\nΓια μεγαλύτερη απόδοση των φρένων, το ανανεωμένο Civic Type R διαθέτει αναβαθμισμένο σύστημα πέδησης, με πλευστούς διαιρούμενους εμπρός δίσκους και νέα τακάκια. Τα μέτρα αυτά βελτιώνουν τη θερμική απόδοση περιορίζοντας τη φθορά των φρένων και αυξάνοντας τις σπορ επιδόσεις του αυτοκινήτου, ιδιαίτερα στην αγωνιστική πίστα. Το πεντάλ φρένου επίσης έχει πιο άμεση αίσθηση χάρη στην μειωμένη κίνηση κατά 15mm πριν την ανάπτυξη της πέδησης. Επιπλέον, το νέο εμπρός σύστημα πέδησης μειώνει το μη αναρτώμενο βάρος κατά περίπου 2.5kg, για καλύτερη συμπεριφορά.\nΜέσα στο όχημα, η Honda έχει βελτιώσει τη χρηστικότητα των χειριστηρίων του συστήματος infotainment και κλιματισμού για όλα τα μοντέλα Civic προσθέτοντας φυσικούς διακόπτες και μπουτόν. Η προσθήκη ενός νέου τιμονιού με επένδυση από Alcantara® βελτιώνει τη λαβή, ενώ ένας επιλογέας σχέσεων σε σχήμα σταγόνας, παρόμοιος με προηγούμενων μοντέλων Type R, περιλαμβάνει ένα εσωτερικό αντίβαρο 90g για βελτιωμένη αίσθηση και ακρίβεια αλλαγής. Νέο και για το 2020 model year είναι η προσθήκη του Active Sound Control (ASC) που περιλαμβάνει ανεξάρτητες ρυθμίσεις για τα προγράμματα οδήγησης Sport, +R και Comfort του Type R. Αυτό λειτουργεί μέσω των ηχείων του ηχοσυστήματος και ενισχύει τον ήχο του κινητήρα κατά τη διάρκεια σπορ οδήγησης στα Sport και +R modes ή τον καθιστά πιο πολιτισμένο στο Comfort mode κατά τη διάρκεια της επιβράδυνσης.\nΤο 2020 Civic Type RGT θα διατίθεται από το Μάιο 2020\nΛανσάρισμα του Honda Log R\nΝτεμπούτο για πρώτη φορά σε όχημα Honda κάνει ένα νέο σύστημα καταγραφής δεδομένων επιδόσεων, αποκλειστικό για το Type R. Γνωστό ως Honda Log R, το νέο σύστημα συνδυάζει τον υπολογιστή ταξιδιού και αισθητήρες τουType R με μία εφαρμογή smartphone για να βοηθά τους οδηγούς να παρακολουθούν και να καταγράφουν μία ποικιλία παραμέτρων. Επίσης, συμβάλλει στη βελτίωση των οδηγικών ικανοτήτων, στο δρόμο και στην πίστα μέσω της χρήσης ενός αλγορίθμου οδηγικής ομαλότητας. Με πρόσβαση στον υπολογιστή ταξιδιού του Type R, το Honda Log R προσφέρει πολύ περισσότερες λεπτομέρειες από παρόμοιες εφαρμογές καταγραφής επιδόσεων τρίτων.\nΤο Honda Log R περιλαμβάνει τρεις κύριες λειτουργίες: Performance Monitor, Log Mode, και Auto Score Mode. Το Performance Monitor προβάλλει πληροφορίες του οχήματος στην οθόνη Display Audio ενώ λειτουργεί η εφαρμογή. Το Log Mode καταγράφει χρόνους γύρου στην πίστα, επιτρέποντας στους οδηγούς να βελτιώσουν τις σπορ οδηγικές τους ικανότητες. Η λειτουργία Auto Score ενθαρρύνει την ομαλή καθημερινή οδήγηση, παρακολουθώντας το φρενάρισμα, την επιτάχυνση, τους ελιγμούς διεύθυνσης και την ευθεία πορεία, και παράγει ένα σκορ βασισμένο στον αλγόριθμο οδηγικής ομαλότητας.\nΚατά τη διάρκεια της οδήγησης, όλη η επικοινωνία με το Honda Log R γίνεται μέσω της οθόνης Display Audio. Τα Log Mode και Auto Score προσφέρουν μεγαλύτερη σε βάθος ανάλυση μέσω του smartphone συμπεριλαμβανομένων προηγούμενων διαδρομών, δεδομένων επιδόσεων και επαναλήψεων,χρησιμοποιώντας Google maps, και λεπτομερείς πληροφορίες οχήματος.\nΌταν είναι συνδεδεμένη με smartphone, η κεντρική οθόνη του Type R προβάλλει ένα Performance Monitor, που επιτρέπει στον οδηγό να βλέπει τις λειτουργίες του οχήματος σε πραγματικό χρόνο, μεταξύ των οποίων η θέση του επιλογέα σχέσεων, οι θερμοκρασίες ψυκτικού υγρού και λαδιού, οι πιέσεις λαδιού και οι ατμοσφαιρικές πιέσεις και οι θερμοκρασίες αέρα εισαγωγής του κινητήρα.\nΟι οδηγοί μπορούν επίσης να επιλέξουν μεταξύ της απεικόνισης ενός “G-Meter” που δηλώνει την επιτάχυνση, το φρενάρισμα και το στρίψιμο σε ένα στρογγυλό διάγραμμα, ή μιας “3D” απεικόνισης που προσφέρει μια πανοραμική κάτοψη. Επιπλέον, η οθόνη του Display Audio δείχνει το επιλεγμένο πρόγραμμα οδήγησης (Comfort, Sport ή +R).\nΤο Log Mode είναι σχεδιασμένο για να βοηθά τους οδηγούς να πετυχαίνουν τους καλύτερους δυνατούς χρόνους στην πίστα. Το πρόγραμμα χρησιμοποιεί GPS για να παρακολουθεί και να χαρτογραφεί τη θέση του οχήματος και τους εσωτερικούς αισθητήρες του αυτοκινήτου για τη συλλογή δεδομένων σχετικών με την επιτάχυνση, το φρενάρισμα, τα πλευρικά φορτία και λοιπές παραμέτρους. Η εφαρμογή, ενθαρρύνει την ομαλή, ελεγχόμενη οδήγηση μέσω της χρήσης ενός έγχρωμης καταγραφής των αγωνιστικών γραμμών σε κάθε γύρο. Σκοπός είναι η ενθάρρυνση ομαλού ελέγχου συμπλέκτη, επιλογέα, τιμονιού, φρένων και γκαζιού, ώστε να διατηρείται η ισορροπία του αυτοκινήτου και να βελτιώνονται οι οδηγικές ικανότητες, και όχι μόνο τα προσόντα που απαιτούνται για μία συγκεκριμένη πίστα. Οι χρήστες μπορούν να αποθηκεύουν τους χρόνους τους για να συγκρίνουν τη βελτίωσή τους με την πάροδο του χρόνου.\nΗ λειτουργία Auto Score ενεργοποιείται όποτε χρησιμοποιείται η εφαρμογή Honda Log R, όπου παρακολουθεί τη συμπεριφορά του οδηγούσε βάθος χρόνου και τις εντολές του για επιτάχυνση, επιβράδυνση, στρίψιμο και οδήγηση στην ευθεία και παράγει ένα σκορ για το καθένα ξεχωριστά. Επίσης παράγει ένα συνδυασμένο σκορ των τεσσάρων παραμέτρων ως μέτρο σύγκρισης με τον ‘ιδανικό οδηγό’ που έχει ενσωματωθεί στην εφαρμογή και χρησιμοποιείται στη λειτουργία Log Mode. Ωστόσο, το Auto Score ενθαρρύνει κυρίως τη βελτίωση της καθημερινής οδήγησης, παρά την επίτευξη ταχύτερων χρόνων γύρων. Όπως το Log Mode, έτσι και τοAuto Score τηρεί αρχείο που σε συνδυασμό με τα δεδομένα του GPS αναδεικνύει την οδηγική βελτίωση με την πάροδο του χρόνου.\nΤο νέο Civic Type R Limited Edition είναι ένα αυτοκίνητο με αγωνιστικό DNA που σχεδιάστηκε και κατασκευάστηκε ως το πιο δυναμικό προσθιοκίνητο hatchback της αγοράς. Με νέα εξαρτήματα ελαφρού βάρους και μινιμαλιστικό, οδηγοκεντρικό εσωτερικό, είναι η πιο εξτρίμ εκδοχή στην ιστορία του θρυλικού Civic Type R.\nΑπό το μοντέλο αυτό θα κατασκευαστούν μόνο 100 αντίτυπα για την Ευρώπη, το καθένα από τα οποία θα βασίζεται στην έξοχη οδική συμπεριφορά και τις επιδόσεις του Civic Type R. Το νέο Limited Edition φέρει σφυρήλατες ζάντες ελαφρού κράματος αλουμινίου BBS 20“σε συνδυασμό με ελαστικά Michelin Cup 2, που έχουν σχεδιαστεί για οδήγηση υψηλών ταχυτήτων στην πίστα,ενώ εντυπωσιάζουν και με τις επιδόσεις τους στο δρόμο. Τροποποιημένοι αποσβεστήρες βελτιστοποιούν αυτό το νέο συνδυασμό ζάντες και ελαστικού, ενώ η νέα χαρτογράφηση του συστήματος διεύθυνσης προσφέρει μέγιστο έλεγχο και πληροφόρηση (feedback).\nΤο αποκλειστικό, νέο χρώμα ‘Sunlight Yellow’ λανσάρεται για τοCivic Type R Limited Edition, μαζί με ένα έμβλημα Civic σε σκούρο χρώμιο για το πίσω τμήμα, υπογραμμίζοντας τον εξωστρεφή χαρακτήρα του. Με την προσθήκη της εντυπωσιακής, λαμπερής μαύρης βαφής στην οροφή,στους εξωτερικούς καθρέπτες και στην εισαγωγή αέρα στο καπό,ο τολμηρός χρωματικός συνδυασμός αντανακλά τη σπορ κληρονομιά της Honda κα ιαναδεικνύει το Limited Edition ως μία μοναδική πρόταση στην κατηγορία σπορ hatchback υψηλών επιδόσεων.\nΤο εσωτερικό του Civic Type R Limited Edition απηχεί τη σπορ κληρονομιά της Honda: με κόκκινα μπάκετ καθίσματα και τιμόνι με κόκκινη επένδυση Alcantara και λαβή επιλογέα σε σχήμα σταγόνας. Κάθε μοντέλο φέρει μία πλακέτα με το σειριακό αριθμό παραγωγής του.\nΑκολουθώντας το ίδιο αγωνιστικό πνεύμα, τα συστήματα infotainment και κλιματισμού (A/C) παραλείπονται για εξοικονόμηση βάρους. Πρόσθετο βάρος εξοικονομείται από τη μείωση ηχοαπορροφητικών υλικών στην οροφή, την πίσω πόρτα, τον εμπρός προφυλακτήρα και το ταμπλό. Το Limited Edition είναι 47kg ελαφρύτερη συγκρινόμενη με ένα Type R GT. Αντίθετα με άλλα αγωνιστικά hatchback της μάρκας, το Limited Edition διατηρεί τα πίσω καθίσματα και την καθημερινή χρηστικότητα για την οποία φημίζεται το Civic.\nΌπως το στάνταρ Type R, έτσι και ηέκδοση Limited Edition περιλαμβάνει στον στάνταρ εξοπλισμό της τις τεχνολογίες ενεργητικής ασφάλειας Honda SENSING, όπως Collision Mitigation Braking Systemμε Forward Collision Warning, Road Depature Mitigation με Lane Departure Warning, Lane Keeping Assist, και Adaptive Cruise Control.\nΤο νέο μοντέλο Limited Edition διατηρεί τον ισχυρό κινητήρα 2.0-litre VTEC Turbo τουType R. Η μέγιστη ισχύς είναι 320PS και αποδίδεται στις 6.500 σαλ. ενώ η μέγιστη ροπή είναι 400Nm, διαθέσιμη από τις 2.500 σαλ. μέχρι τις 4.500 σαλ. Η επιτάχυνση 0-100 km/h επιτυγχάνεται σε 5,7 δεύτερα.\nΟι πωλήσεις του 100 Type R Limited Edition για την Ευρώπη ξεκινούν το καλοκαίρι του 2020 και οι τιμές θα ανακοινωθούν όταν πλησιάζει το λανσάρισμα.\nΈνα ακόμα νέο μέλος στην οικογένεια Civic Type R για το 2020 είναι το Type R Sport Line. Πρόκειται για ένα απέριττο μοντέλο που διατηρεί τη σπορ καταγωγή και την εξαιρετική δυναμική συμπεριφορά του Civic Type R, αλλά με πιο διακριτικό αεροδυναμικό στυλ και πιο πολιτισμένη λειτουργία.\nΗ πιο αξιοσημείωτη στιλιστική διαφορά του Type R Sport Line συγκριτικά με το απλό Civic Type R είναι μία αεροτομή που τοποθετείται χαμηλά και όχι στην οροφή. Το στοιχείο αυτό χαρίζει στο αυτοκίνητο πιο κομψή σιλουέτα χωρίς να υστερεί σε σπορτίφ στυλ. Το Civic Type R Sport Line ξεχωρίζει με μία γκρι χαρακτηριστική γραμμή που διατρέχει όλο το κάτω άκρο του οχήματος.\nΣτη γκάμα αποχρώσεων που διατίθενται για το 2020 Civic Type R GTκαι Type R Sport Line προστίθεται και η νέα, τολμηρή Racing Blue.\nΠιο αθόρυβη οδηγική εμπειρία\nΤο Civic Type R Sport Line προσφέρει μία πιο αθόρυβη οδηγική εμπειρία συγκριτικά με τα πιο εξτρίμ μοντέλα της οικογένειας. Νέες αποκλειστικές ζάντες αλουμινίου 19” σε γκρι σκούρο συνδυάζονται με ελαστικά Michelin Pilot Sports 4S με πιο μαλακό πλευρικό τοίχωμα που αυξάνουν την άνεση στο δρόμο, με βελτιωμένα χαρακτηριστικά θορύβων, κραδασμών και τριγμών (NVH) χάρη στην προσθήκη ηχοαπορροφητικών υλικών στο χώρο αποσκευών και την πίσω πόρτα.\nΤο εσωτερικό του νέου CivicType R Sport Line συνδυάζει τη σπορ γοητεία του με ένα πιο διακριτικό περιβάλλον. Μαύρα καθίσματα τύπου μπάκετ με κόκκινη ραφή συμπληρώνονται από το νέο επιλογέα με λαβή σχήματος σταγόνας και ένα τιμόνι με επένδυση από Alcantara. Η κόκκινη ραφή δίνει το παρών σε όλο το εσωτερικό, όπως και στα πάνελ των θυρών, αφήνοντας αιχμές για τη σπορ κληρονομιά της Honda.\nΌπως το στάνταρ Civic Type R, το νέο Type R Sport Line εφοδιάζεται με μία σειρά χαρακτηριστικών άνεσης και ασφάλειας. Η νέα έκδοση διατηρεί το σύστημα infotainment με οθόνη επτά ιντσών που περιλαμβάνει ραδιόφωνο DAB radio, Apple CarPlay και Android Auto.\nΤο νέο Civic Type R Sport Line θα διατίθεται από το Μάιο 2020.


Το πρόθεμα 02445 είναι ο κωδικός περιοχής για το Schleiden Eifel. Για τον πλασματικό αριθμό τηλεφώνου 1111101 και τον κωδικό περιοχής 02445 ο αριθμός που θα καλέσετε είναι ο 02445 1111101. Και το Schleiden Eifel βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 1111101, τον κωδικό περιοχής 02445 (Schleiden Eifel) και τον Κωδικός κλήσης χώρας 0049 ο αριθμός που θα καλέσετε είναι ο 0049 2445 1111101. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 02445- πρέπει επίσης να καλείται.\nΑν βρίσκεστε εκτός της Γερμανία και θέλετε να καλέσετε ένα άτομο στο Schleiden Eifel, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Schleiden Eifel, θα πρέπει να προσθέσετε στον αριθμό τηλεφώνου του εν λόγω ατόμου το +49 2445 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 1111101, τον κωδικό περιοχής 02445 (Schleiden Eifel) και τον Κωδικός κλήσης χώρας 0049 ο αριθμός που θα καλέσετε είναι ο 0049 2445 1111101.


Αποχή από το μπάσκετ κήρυξε ο Super 3 - Sportdog.gr - Αθλητικά Νέα | Ειδήσεις | Sport\n14/02/11 - 20:44\nΑποχή από το μπάσκετ κήρυξε ο Super 3\nMε ανακοίνωση στην επίσημη ιστοσελίδα του, ο Super 3 γνωστοποίησε ότι λόγω της πρόσληψης του Λευτέρη Σούμποτιτς στον πάγκο της ομάδας από δω και πέρα ξεκινάει την αποχή από τους αγώνες.\nΌταν δεν είναι ο ΑΡΗΣ που μάθαμε από μωρά παιδιά\nΦτάσαμε, λοιπόν, Δευτέρα 14 Φεβρουαρίου 2011 να ανακοινώσουμε ότι για εμάς το μπάσκετ του ΑΡΗ τελείωσε. Να πάρουμε, δηλαδή, μια απόφαση συνώνυμη μαχαιριάς στην καρδιά μας και ξεριζώματος της ψυχής μας, ακριβώς επειδή αυτή είναι η μόνη υπηρεσία που μπορούμε να προσφέρουμε τούτη τη στιγμή στον Σύλλογο που αγαπάμε.\nΑναλογιζόμενοι την αξιοπρέπεια του ΑΡΗ και κατόπιν και τη δική μας σαν οπαδών, δεν μπορούμε να συνυπάρξουμε ούτε 0,1% με τον Σούμποτιτς, αυτόν που τρύπησε την ομάδα το 1997 και χάνοντας από τον πεσμένο και αδιάφορο Πειραϊκό, μαζί χάσαμε και την 3η θέση της κανονικής περιόδου και, ταυτόχρονα, τη μεγαλύτερη ελπίδα διάκρισης εκείνη τη χρονική στιγμή, μιας και ο Αυτοκράτορας θα επέστρεφε στη θέση του, στην κορυφαία διασυλλογική διοργάνωση της Ευρώπης.\nΛίγους μήνες μετά από το τρύπημα που προσέφερε απλόχερα, ο Σούμποτιτς ανέλαβε (επίσημα) προπονητής του βάζελου, ο οποίος και θα ευνοούταν από εκείνη τη δική μας ήττα και απώλεια της 3ης θέσης (παίρνοντας μαζί του και τον Βράνκοβιτς, που μέχρι τότε είχε απίστευτα έντονα συναισθήματα για τον ΑΡΗ), τη στιγμή που με λεφτά του ΑΡΗ είχε ταξιδέψει στην Αμερική για να βρει (και καλά, όπως αποδείχτηκε) ξένους για τη νέα σεζόν.\nΣαν Σύνδεσμος έχουμε μάθει να χαράζουμε πολύ λίγες γραμμές, οι οποίες και διαχωρίζουν κάποια πράγματα και οι οποίες, όμως, είναι πάντοτε απαράβατες. Μια από αυτές τις ελάχιστες γραμμές, είναι ότι δεν θα δεχθούμε ποτέ στον ΑΡΗ, ακόμα και αν ο ήλιος αρχίσει να ανατέλλει από τα δύση, ανθρώπους που τον έχουν τρυπήσει.\nΣτην πάροδο του χρόνου, έχουμε ανεχθεί και καταπιεί πολλά για το καλό αυτού του Συλλόγου. Στα 23 χρόνια ύπαρξής μας, μάθαμε να βάζουμε πάνω από όλους και όλα, τον ίδιο τον ΑΡΗ. Επειδή, λοιπόν, πάνω από όλα είναι αυτός, δεν υπάρχει ΑΡΗΣ με τρύπιους ανθρώπους στο ενεργητικό του.\nΔεν υπάρχει πλέον για εμάς ΑΡΗΣ στο μπάσκετ. Δεν μας αντιπροσωπεύει αυτός ο ΑΡΗΣ, δεν είναι ΑΡΗΣ. Γιατί τον ΑΡΗ τον μάθαμε περήφανο και έτσι τον μεταφέρουμε στις επόμενες γενιές και αυτές στις επόμενες, στον αιώνα τον άπαντα.\nΤρύπιοι δεν ήμασταν ποτέ, ούτε τρύπιο φανταζόμαστε τον ΑΡΗ. Γι’ αυτό και πήραμε την απόφαση της ολοκληρωτικής αποχής από ό,τι αφορά το μπασκετικό τμήμα, γιατί όταν παύει να σε εκφράζει κάτι, δεν μπορείς και να το υποστηρίζεις.\nΑποφασίσαμε, λοιπόν, να απέχουμε από κάτι που σώσαμε εμείς οι ίδιοι. Αποφασίσαμε να ανοίξουμε εμείς την πόρτα και να φύγουμε, από κάτι για το οποίο δώσαμε την ψυχή μας, κάτι για το οποίο διακινδυνεύσαμε την ύπαρξη του SUPER 3 και, μαζί, την προσωπική μας υπόσταση.\nΔεν ασχολούμαστε πλέον με το μπάσκετ του ΑΡΗ, δεν αναφερόμαστε σε αυτό, δεν υπάρχει για εμάς, γιατί δεν είναι ΑΡΗΣ. Και όταν δεν είναι ΑΡΗΣ, δεν μπορούμε και να το ακολουθήσουμε.\nΑνεχθήκαμε πολλά τερτίπια, πολλές ίντριγκες, πολλά πισώπλατα μαχαιρώματα. Και φτάνοντας στο σήμερα, ο Αυτοκράτορας να είναι όχι απλά γυμνός και να διοικείται από μανατζαραίους και δημοσιογραφαίους, αλλά να μην είναι ο ΑΡΗΣ που ονειρευτήκαμε, παθιαστήκαμε, αγαπήσαμε, παλέψαμε, γελάσαμε, κλάψαμε. Ο ΑΡΗΣ που αντιπροσωπεύει το ίδιο μας το είναι.\nΠαίρνουμε, λοιπόν, την απόφαση και χαιρετούμε. Δεν είναι δυνατό, άλλωστε, να ταυτιστούμε με κάτι μεθοδευμένα τρύπιο. Γιατί όταν επιλέγεις για την ομάδα έναν τρύπιο, τότε το τρύπημα γίνεται διπλό.\nΗ μεθόδευση όλου αυτού του διαστήματος, μπαίνει στην άκρη του μυαλού μας. Και δεν θα την ξεχάσουμε ποτέ. Όπως, επίσης και δεν θα ξεχάσουμε ποτέ αυτούς που αποτέλεσαν κομμάτι αυτής της μεθόδευσης και αυτούς που ταυτίστηκαν με το νέο τρύπημα.\nΜια φορά τρύπιος, για πάντα τρύπιος.\nΚαι ο ΑΡΗΣ δεν είναι τρύπιος. Τουλάχιστον, ο ΑΡΗΣ που εμείς μάθαμε από μωρά παιδιά.


ΚΙΝΗΜΑ ΥΠΕΡΒΑΣΗ: 2020-01-19\nΣτην Ελλάδα της τραπεζοκρατίας του «παλιού συστήματος».\nΓίνονταν αυτά! Λέτε να γίνονται και σήμερα; Η Εμπορική Τράπεζα χορηγούσε δάνεια με... courier (την εταιρεία δεν την έχω ακόμα εξακριβώσει). Και μάλιστα ομολογιακά. Και μάλιστα ύψους 8 εκατομμυρίων.\nΔεν το καταλάβατε; Ήθελαν να εκδώσουν ομολογιακό δάνειο 8 εκατομμυρίων και, αντί οι ιδιοκτήτες της εταιρείας να προσκληθούν στο κατάστημα της Εμπορικής για να υπογράψουν, τα στελέχη της τράπεζας αρκέστηκαν στις υπογραφές και στα συμβόλαια μέσω courier. Μόνο που έσπασε ο διάολος το πόδι του και οι υπογραφές του ενός εκ των δύο μετόχων ήταν ψεύτικές. Πλαστές ήταν και το επιβεβαιώνουν δύο ανεξάρτητοι γραφολόγοι.\nΕτικέτες ΚΟΥΡΙΕΡ , ΟΜΟΛΟΓΙΑΚΑ ΔΑΝΕΙΑ , ΠΑΡΤΙ , ΤΡΑΠΕΖΕΣ , ΤΡΑΠΕΖΙΤΕΣ\nΥΠΕΓΡΑΦΗΣΑΝ ΟΙ ΥΠΟΥΡΓΙΚΕΣ ΑΠΟΦΑΣΕΙΣ ΓΙΑ ΤΗΝ 3ΕΤΗ ΑΝΑΣΤΟΛΗ ΦΠΑ ΣΤΑ ΑΚΙΝΗΤΑ !!!\nΟ Υφυπουργός Οικονομικών κ. Απόστολος Βεσυρόπουλος υπέγραψε σήμερα(σ.σ. χθες) δύο αποφάσεις που αφορούν στη διαδικασία αναστολής της επιβολής Φόρου Προστιθέμενης Αξίας στα ακίνητα για τρία έτη, μέχρι το τέλος του 2022.\nΕτικέτες ΑΚΙΝΗΤΑ , ΦΠΑ\nΚΑΤΑΛΑΒΕΣ ΤΩΡΑ ΠΟΙΟΥΣ ΕΞΥΠΗΡΕΤΕΙ Η ΚΑΘΗΜΕΡΙΝΗ ΠΡΟΠΑΓΑΝΔΑ ΤΩΝ ΜΜΕ ΥΠΕΡ ΤΟΥ ΕΡΝΤΟΓΑΝ ;;;\nDIESELGATE: ΠΡΟΣΤΙΜΟ 149.000.000$ ΣΤΗΝ VOLKSWAGEN ΚΑΙ ΣΤΟΝ ΚΑΝΑΔΑ !!!\nΚαναδάς: Επιβολή προστίμου 149,7 εκατ. δολαρίων στην Volkswagen\nΕτικέτες ΚΑΝΑΔΑΣ , ΠΡΟΣΤΙΜΟ , DIESELGATE , VOLKSWAGEN\nΤΟ ΠΡΑΓΜΑΤΙΚΟ ΠΑΡΤΙ ΑΡΧΙΖΕΙ ΤΩΡΑ .... ΤΡΑΠΕΖΟΓΑΤΑΚΙΑ !!!\nΕτικέτες ΔΑΝΕΙΟΛΗΠΤΕΣ , ΠΑΡΤΤΙ , ΤΡΑΠΕΖΕΣ , ΤΡΑΠΕΖΟΓΑΤΑΚΙΑ , ΥΠΕΡΒΑΣΗ\nΕΤΟΙΜΑΖΟΝΤΑΙ ΝΑ ΜΠΟΥΝ ΣΤΟ ΚΟΛΠΟ ΤΩΝ ΚΡΥΠΤΟΝΟΜΙΣΜΑΤΩΝ ΟΙ ΚΕΝΤΡΙΚΟΙ ΤΡΑΠΕΖΙΤΕΣ !!!\nΗ Τράπεζα Διεθνών Διακανονισμών (BIS), η Ευρωπαϊκή Κεντρική Τράπεζα αλλά και οι κεντρικές τράπεζες Καναδά, Ιαπωνίας, Σουηδίας, Ελβετίας μαζί με την Τράπεζα της Αγγλίας, εξετάζουν από κοινού την δυνατότητα και τις επιπτώσεις από την έκδοση κρυπτονομισμάτων.\nΗ διασυνοριακή χρήση ενός ψηφιακού νομίσματος είναι μια περίπλοκη υπόθεση με πολλές πτυχές και περίπλοκες παρενέργειες.\nΟι κεντρικές τράπεζες θα εξετάσουν πόσο ρεαλιστικό είναι το σχέδιο έκδοσης κρυπτονομίσματος των κεντρικών τραπεζών, αν είναι εφικτή η διασυνοριακή χρήση ενός τέτοιου κρυπτονομίσματος, αλλά και τους τρόπους συνεργασίας, ανταλλαγής τεχνογνωσίας σε θέματα συναφή με τις νέες τεχνολογίες.\nΕιδικοί από αυτές τις χώρες, θα εξετάσουν επίσης τις οικονομικές επιλογές ως προς την προοπτική έκδοσης κρυπτονομίσματος κεντρικών τραπεζών και ζητήματα λειτουργικής αλλά και σχεδιαστικής φύσης.\nΒασικό χαρακτηριστικό του διασυνοριακού ψηφιακού νομίσματος είναι ότι δεν θα προκύπτει από την «εξόρυξη» του όπως ονομάζεται η διαδικασία έκδοσης και ταυτόχρονης κρυπτογράφησης των σημερινών κρυπτονομισμάτων.\nΕτικέτες ΚΕΝΤΡΙΚΕΣ ΤΡΑΠΕΖΕΣ , ΚΡΥΠΤΟΝΟΜΙΣΜΑΤΑ\nΠΛΕΙΣΤΗΡΙΑΣΜΟΙ ΚΟΚΚΙΝΩΝ ΑΚΙΝΗΤΩΝ: ΣΥΜΠΛΕΥΣΗ ΔΑΝΕΙΣΤΩΝ+ΤΡΑΠΕΖΩΝ ΓΙΑ ΝΑ ΒΓΑΙΝΟΥΝ ΚΟΨΟΧΡΟΝΙΑ ΣΤΟ ΣΦΥΡΙ !!!\nΘέμα τιμής άνοιξαν οι τράπεζες σε ότι αφορά τους πλειστηριασμούς καθώς ένα σημαντικό πλήθος δημοπρασιών ακυρώνεται γι' αυτόν ακριβώς τον λόγο.\nΥπολογίζεται πως περίπου το 10% των πλειστηριασμών ανακόπτεται για το λόγο αυτόν.\nΕτσι οι θεσμοί εκτιμάται πως θα συζητήσουν το θέμα αυτό εκτενώς με το υπουργείο Δικαιοσύνης θέτοντας υπόψη της Ελληνικής Κυβέρνησης τις προτάσεις των τραπεζών με τις οποίες τα τεχνικά κλιμάκια δείχνουν να συμφωνούν\nΩστόσο με βάση κάποιες πηγές το δίκαιο δεν είναι μόνον με το μέρος των τραπεζών αλλά και με το μέρος των οφειλετών σε ορισμένες περιπτώσεις, γι' αυτό και το παιχνίδι απαιτεί κανόνες.\nΟι οφειλέτες κατά πάγια τακτική επιδιώκουν με κάθε τρόπο και κάθε μέσον να αυξήσουν την τιμή του πλειστηριάσματος ώστε να βρεθούν οι λιγότεροι δυνατοί ενδιαφερόμενοι.\nΩστόσο και οι τράπεζες υπάρχουν περιπτώσεις που κατεβάζουν πολύ την τιμή του ακινήτου με στόχο τη γρήγορη πώληση εφόσον μάλιστα το χρέος είναι κατά πολύ υποδεέστερο της αξίας του πλειστηριάσματος.\nΚατά τη συνάντηση των τραπεζών με τους θεσμούς και συγκεκριμένα τα τεχνικά κλιμάκια παρουσιάστηκαν στοιχεία για τους πλειστηριασμούς δ τριμήνου 2019 που κρίθηκαν αρκετά ικανοποιητικά ενώ και για το Α τρίμηνο του 2020 τα στοιχεία παρουσίασαν σημαντική μείωση λόγω και της αποχής των συμβολαιογράφων στις Εφετειακές Περιφέρειες Αθηνών, Πειραιά, Δωδεκανήσου).\nΕτικέτες ΑΚΙΝΗΤΑ , ΑΞΙΑ , ΔΑΝΕΙΟΛΗΠΤΕΣ , ΚΟΚΚΙΝΑ ΔΑΝΕΙΑ , ΠΛΕΙΣΤΗΡΙΑΣΜΟΙ , ΤΡΑΠΕΖΕΣ\nΚινεζική επέλαση επίκειται τη φετινή χρονιά στην αγορά κατοικίας χάρη στην Golden Visa, η οποία συμπληρώνει 5 χρόνια ζωής, αναδεικνύοντας του Kινέζους στην κορυφή των επενδύσεων σε ακίνητα.\nΕτικέτες ΑΚΙΝΗΤΑ , ΚΙΝΕΖΟΙ , ΧΡΥΣΗ ΒΙΖΑ